Bukedde Online - Abakyala bawedde ebintu 10 byebaagala abaami bakyuse mu 2017\nAbakyala bawedde ebintu 10 byebaagala abaami bakyuse mu 2017\nOmukazi eyampasa angobye nga tampadde wadde...\nObukodyo abafumbo bwe balina okwekwata okunyumirwa...\nAdded 3rd January 2017\nAbakyala tebaagala kubanenya buli kiseera.\n“SSINGA si baana bange nandibadde naviira dda omusajja ono ne ntandika obulamu obupya….Emyaka gyonna gye mmaze mu bufumbo sifunyemu ssanyu okuggyako okubeera mu mbirigo n’ekisajja…. Kale sisobola na kuddamu kukizaalira….,” Nabweteme bwe yalombojjedde banne ennaku gy’alimu olw’embeera za bba.\nOkubulwa essanyu mu bufumbo ebiseera ebisinga tekiva ku mbeera za bulijjo ng’obwavu wabula ku nneeyisa y’omusajja omukazi gwe yafumbirwa. Waliwo embeera za mirundi 10 abakazi ze beekokkola nga bagamba nti zibamazeeko emirembe. Basaba babbaabwe bazikoleko mu 2017. Abataggwa kuloopera bannyaabwe buli ekiri awaka: Omusajja ataggwa kuloopera nnyina ebiri awaka abeera yalemwa okukula mu birowoozo.\nOno ye musajja atwala buli kintu ekimutuukako mu bulamu nga kinene nga tasobola kukyemalira ng’omusajja. Okugeza ssinga akeera ku makya n’anoonya sitokisi ne zimubula kiyinza okumukwasa essimu n’aloopera nnyina nga mukyala we bw’atakyamufaako. Afaayo nnyo eri nnyina okusinga mukyala we.\nOkugeza asobola okumalako olunaku ng’ayogedde ne nnyina ku ssimu emirundi egisoba mu ebiri kyokka ng’okwogera ne mukyala we wamala kubeerawo mbeera eteebeereka gamba ng’okubaako kye yeetaaga okumukolera.\nEkisinga kumalako omukazi emirembe ye nnyazaala ate okumulumba ng’amunenya ku bintu mutabani by’azze amuloopera. Amina Nalubega agamba nti omusajja ateesalirawo anyiiza nnyo nga buli nsonga agitwala wa nnyina.\nAgamba nti omusajja bwatyo akuleetera okulowooza nti takwagala kuba waliwo ensonga ze muyinza okukkaanyakooba okugonjoola ng’abafumbo obulamu ne bugenda mu maaso mu kifo ky’okuziteekamu abantu abalala oluusi abayinza n’okuziwanvuya. Abakyala balina obuvunaanyizibwa okulaba nga bakyusa abaami baabwe ebizibu ne mubyegonjoolera. Abasajja abafaayo ennyo eri abakazi abalala:\nAbasajja ab’engeri eno balaga okwagala n’okufaayo okw’amaanyi eri abakazi abalala okusinga bakyala baabwe bennyini. Abamu babeera n’embeera y’okwegula mu bakazi abalala ne babakolera ebirungi bye batakolera bakyala baabwe. Bwe basanga abakazi abangu osanga batenguse emitima n’akkiddirira bubeera bwenzi.\nEmikwano gye basinga okubeera nagyo gibeera gya bakazi era emboozi zaabwe nga bali ne bakyala baabwe banyumya nnyo ku bakyala abalala ekitera okubamalako emirembe. Omunyunyunsi; Omusajja bwati ayinza okuba ng’alina omulimu ogumusasula obulungi ate abalala nga talina mulimu mulungi.\nEbiseera ebisinga yeesamba obuvunaanyizibwa bwe ne kiwaliriza omukaziokukozesa ssente ze mu bintu ebisinga awaka ng’okulabirira abaana, okugula ebyetaago n’ebirala. Batera nnyo n’okwagala okwewola ku bakazi baabwe.\nEkyewuunyisa ku basajja ab’engeri eno batera okubeera nga bacakala nga bakozesa ssente nnyingi ne mikwano gyabwe naye nga bwe kituuka awaka beesuulirayo gwa nnaggamba. Abasajja abenzi ate ne balaga bakyala baabwe; Abakazi beeyongedde okukyawa abasajja abenzi abamu ne batuuka n’okubalaga nga bwe waliyo ababasinga. Ab’engeri eno bwe bafunamu obutakkaanya ne bakyala baabwe ab’awaka batera okugenda mu bakazi ab’ebbali olwo awaka n’aleeta tulo.\nAbalala beefuula abatalina nsimbi nga wabaddewo kye babasabye okugula kuba ssente bazimalira mu bakazi abalala. Abasajja abamu batuuka n’okubalangira bwe waliwo abakira mu kubabudaabuda.\nEkimu ku bimalako omukazi ow’awaka emirembe y’embeera y’obutabeera na ssente nga buli lwe bazimusaba akaaba nga bwe zitaliiwo so ng’azimalira mu bakazi balala. Wabula Joseph Ddamulira owa Nana Counselling Services, ng’abuiulirira abafumbo n’abali mu mukwano agamba nti embeera eno ebeera ya bulabe mu maka.\nAgamba nti abakazi abamu nabo batuuka ku mbeera y’okwesasuza nga nabo bafunayo abasajja abalala okubamalako ennaku. Ddamulira agamba nti ekibi y’embeera y’obwenzi okuyingira mu maka ekiyinza okuvaako abafumbo bano okufuna endwadde nga siriimu ez’ekikaba n’obusambattuko mu maka.\nAbasuubiza buli kiseera ne batatuukiriza; Bano be basajja ababeera n’enteekateeka ez’amaanyi buli kiseera nga batambuliza omukazi mu ssuubi nti obulamu bugenda Biraze ku 15 Abafumbo bano baali beetegereza liisiti z’ebintu ebiguliddwa kyokka nga bafunyemu obutakkaanya ku ssente ezaakozesebwa.\nNalubegakutereera babeere mu bulungi kyokka ne bitatuukirira. Okugeza; omukazi ayinza okumusaba ssente okukola enviiri oba okugula olugoye wabula buli kiseera amusuubiza jjo jjuuzi okutuusa omukazi lw’azeesonyiwa n’abivaako. Ekirala bano tebatera kugaana ekibeera kibasabiddwa kyokka gye biggweera nga bayiye abaagalwa baabwe.\nAbalemeramu empisa z’obuwuulu; Omusajja bw’aba yalemeramu embeera z’ekiwuulu, batera okumenya abakazi kuba omukyala talina lunaku lw’awulira ng’omufumbo. Abasajja ab’engeri eno tebatera kutambulako na bakyala baabwe.\nOkufaananako omuwuulu talina lw’ayinza kuva waka n’ategeeza mukyala we w’alaze kubanga aba yamanyiira okutambula n’okudda nga tewali amubuuza ku ntambula ze. Abeewala oba abatya obuvunaanyizibwa Abasajja ekika kino babeera batya obuvunaanyizibwa era abamu bayinza okulekerera bakyala baabwe mu bugenderevu oba nga bafunye okusoomoozebwa kwonna.\nOkugeza ssinga omukyala azaala abaana abasukka mu babiri, omwana aliko obulemu oba ne wajjawo ekyetaago nga kyetaagisa ssente nnyingi, abamu basuulawo bakazi baabwe ne babaddukako olwo omukazi n’atoba n’ekizibu ekyo.\nOmucakaze; Abasajja abacakaze bamala obudde bungi ebweru okusinga mu maka gaabwe era asobola okumala ebbanga ng’abaana be tebamulabyeko olw’okubeera awaka ekitono ng’akomawo kikeerezi ate oluddako n’akeera nnyo. Bano era boonoona nnyo ssente mu bintu ebitaliimu ng’okuzigabira be bacakala nabo naddala abakazi olwo ab’awaka ne badda mu kuyagga.\nWeesanga ng’omukazi atubidde mu mabanja olw’okwewola ssente agule ebiyimirizaawo amaka ng’omusajja tamuwa ssente.\nNnaakyemalira; Bano mu maka babeera tebaddibwamu ku kye basazeewo.\nOmukyala abeera mu buddu obudde bwonna ng’alina kutambulira ku kya musajja ky’asazeewo.\nBatera akulaga nti be basukkulumye nga mulimu n’abamanyi okwesenera enva okugeza ez’ennyama oba enkoko.\nAb’akasunguyira Bano babeera n’obusunga nga bakirako ennumba. N’ensonga entono bayinza okuva okwo ne bayomba kumpi na kwagala kukuba mukazi.\nEmbeera eno ekuumira nnyo abakazi ku bunkenke ne babulwa emirembe awakaTebakoma ku mukyala wabula n’abaana oba abakozi babayombya ssinga babeerako kye bakoze ne kitabasanyusa.\nBabeera ba bulabe kubanga tebateesa era ensonga ezaabwe bazimalira mu kuyomba na kukubaa.\nTebeetonda ate tebaswala kumalira nsonga z’amaka mu lujjudde ekitegeeza obusungu we bumukwatidde asobola okukubirawo mukazi we ebikonde n’ensambaggere.\nObutakkaanya bwabwe babwemalira mu ngeri y’okubonereza bakyala baabwe ng’abaana be bazaala.\nAbatamiivu n’abatayagala kunaaba; Abakyala bagamba nti ekimu ku bisinga okubamalako emirembe naddala nga bali mu kisenge be basajja abatayagala kunaaba n’abanywa ennyo omwenge ne sigala.\nBagamba nti bano babeera bawunya bubi ne babamalako emirembe ate bwe babagambako ne bayomba.\nAbakazi bagamba nti omusajja omunywi wa sigala n’omwenge buli lw’atuuyana bisigaza ekisumu mu masuuka n’engoye z’ayambadde. Ate gujabagira ng’omukazi takomberako ddala ku bintu bino.\nDdamulira agamba nti ebimu ku biva mu mbeera be bakyala okusalawo okwawula obuliri ate abaami ne batabuka.\nAbasajja bayinza okwekwasa ng’omukazi bw’amuzize ekivaamu kuyomba oba oluusi okulwana. Awa abasajja amagezi ababeera mu mbeera eno okwegerera nga banywa obutakaluubiriza bakyala baabwe.\nAgamba nti omusajja ow’obuvunaanyizibwa ateekwa okunaaba n’atakaluubiriza mwagalwa we. Abakyala bagamba nti ssinga babbaabwe batereeza ensonga zino mu mwaka guno omuggya, obufumbo bwakubatambulira bulungi.\nEmyaka giweze 16 nga ssiraba taata wa mwana\nLeero mu senga wa Bukedde tukulaze ebintu abasajja bye bakola ne binyiga abakyala mu maka\nLwaki weetaaga okuwa omwagalwa wo obudde n’abeerako ne bakazi banne\nBy’osobola okukola n’osumulula munno ppata


Bukedde Online - Eddie Kenzo tatya loosi! Aggunze munnamawulire lwa kalebule\nEddie Kenzo tatya loosi! Aggunze munnamawulire lwa kalebule\nKkooti egobye omusango gwa Wambuzi: Gabula...\nBw’oba onoogaggawala weewale okwejalabya...\nAdded 12th September 2014\nOLUVANNYUMA lw’omuyimbi Eddy Kenzo okuggundu munnamawule Isaac OLUVANNYUMA lw’omuyimbi Eddy Kenzo okuggundu munnamawule Isaac Katende amanyiddwa nga Kasuku Kuku Wazabanga agakonde, Kasuku agamba nti ayagala Kenzo amwetondere bw'agaana baleppuke mu kkooti.\nBya Musaasi waffe\nOLUVANNYUMA lw’omuyimbi Eddy Kenzo okuggundu munnamawule Isaac Katende amanyiddwa nga Kasuku Kuku Wazabanga agakonde, Kasuku agamba nti ayagala Kenzo amwetondere bw'agaana baleppuke mu kkooti.\nKu Lwokuna bwe baabadde mu lukung’aana lwa bannamawulire, Kenzo lwe yatuzizza ku Laftaz, ekimu ku bifo ebisanyukirwamu ku Centenary Park mu Kampala okubabuulira ku nteekateeka za lonki ye eya 'Sitya Loss' egenda okubeerawo nga September 19, 2014 e Lugogo ku KatiKati,\nKenzo yavudde mu mbeera oluvannyuma lwa Kasuku aludde nga tebalima kambugu okumusibako ebigambo Kenzo bye yagambye nti ssi bituufu okukakkana ng'abuuse mu katebe mwe yabadde atudde n'akuba Kasuku ebikonde eby’okumukumu.\nEntabwe yavudde ku Kasuku bakira abuuza Kenzo ebibuuzo ebingi nga tamuwa budde kubiddamu okukimuteekako nti waliwo ekiseera we yasasulira abaweereza b’oku ttiivi ssente baleeke kuba nnyimba za Big Eye.\n“Ggwe Kenzo abamawulire olina okutuwa ekitibwa era osanidde okutwetondera, ogamba otya nti ffe tusaba abayimbi ssente ate nga ye gwe namba emu mu kusasula abaweereza b’oku ttiivi ssente baleeke kuba nnyimba za bano. Nina obukakafu waliwo omuntu gwe wasasula ssente era mu mannyi aleeke kuba nnyimba za Big Eye ate kati oliwano otubuuzabuuza…..”\nWano Kenzo yasabye Kasuku asirike amuddemu wabula Kasuku ne yerema ng'agamba nti “Tolina by'owooza okuggyako nga oyagala nkutwale ku ttiivvi nkulage omuntu gwe wasasula ssente…..”\nKenzo yagezezzaako okwewoozako nti “Big Eye mmutwala nga muganda wange era tutobye ffembe nga tusula mu nnyumba y'emu, twambala ngoye ze zimu mu kiseera Kasuku ky'oyogerako…” wabula Kasuku nga takkiriza alemedde ku nsonga, ekyaggyeeko Kenzo 'waya' n'alumba Kasuku n'amukuba.\nAmangu ago Kenzo yavuddewo n’ekibinja ky'abavubuka be ate ye Kasuku yasibidde ku poliisi ya Jinja Road n'amuloopa.\nLeero (Lwakutaano) Kasuku ategeezezza omusasi waffe nga bw'ali omwetegefu ensonga zino okuzimalira ebweru w’amateeka singa Kenzo akkiriza okumusisinkana boogere era amwetondere.\n“Wadde Kenzo yankubye tekiggyawo kya kuba nti mukwano gwange. Kituufu nnamuguddeko omusango gw’okunkuba ku poliisi ya Jinja Road naye waliwo bannange abampadde amagezi nti mu kifo ky’okulemera ku nsonga zigende ne mu kkooti nsooke mmuwe omukisa annetondere, kyokka kino bw'atakikola nga ng'enga mu maaso n’omusango,” Kasuku bwe yategeezezza.\nMwana muwala alaze ebisinga okumunyiiza ku basajja\nEnkaayana zaabebibanja ne bannannyini ttaka zaakufuuka lufumo - Museveni\nAbayimbi balonze Capt. Mike Mukula okubeera omuyima w'ekibiina kyabwe ekya Uganda Musicians Association


Okufa kw’omuwala omukozi wa United Bank of Africa (UBA) kuddiridde okw’omukozi omulala mu bbanka y’emu.\nBya STUART YIGA, Mukasa Kivumbi ne Joseph Makumbi\nAbagenzi bombi bawala ate bakola mu bya ssente. Barbara Zalwango 33, omulambo gwe gwazuuliddwa ku Lwokuna okumpi n’amaka ga bazadde be e Nakisunga mu Mukono.\nAbadde amaze wiiki nnamba ng’anoonyezebwa. Yava mu maka gaabwe ne bba Livingstone Olira Mabusi e Lunnyo - Ntebe ku Ssande ewedde. Omukozi wa bbanka eno eyasooka okufa ye Jane Frances Kajumba Musiitwa era naye yalina emyaka 33.\nYabula August 18, 2017 oluvannyuma omulambo gwe ne gusuulibwa mu kitoogo e Busega.\nGwasangibwa guvunze, nga tekuli mutwe, emikono n’okugulu okumu. Bakozi banne baategeeza Bukedde nti ennaku ezaakulembera okufa kwa Musiitwa yalina ebizibu bingi bye yafunira mu bbanka nga biva ku ngeri bakama be Abanigeria gye baali baagala akolemu emirimu kyokka ye n’agaana ng’agamba nti ssinga walibaawo obuzibu bwonna y’agenda okuvunaanyizibwa ng’omuntu.\nMusiitwa kyamuyitirirako ne bamutwala ew’omusumba Thomas Mutete gye yamala ekiseera nga bamusabira.\nAbaana Zalwango be yalese.\nEyo gye baamuwambira, okuddamu okumulaba nga mufu. Kigambibwa nti ne Zalwango abadde n’ebizibu ebyekuusa ku ngeri bakama be abamu gye baagala okukwatamu ebyensimbi kyokka nga Zalwango awakanya enkola eyo kubanga ssinga walibaawo obuzibu y’alivunaanyizibwa.\nKu Lwomukaaga oluwedde yatutte abaana be okubacakaza n’abagulira ‘ice cream’.\nBazzeeyo eka era enkeera ku Ssande n’akeera okugenda e Kakiri ku faamu yaabwe gy’alina ekibira kya kalittunsi. Kyokka yalabiddwa ng’ali ne muganda we ayitibwa Margaret ku dduuka lya Shoprite. Wano we yakyusirizza ekirowoozo obutagenda Kakiri.\nOkuddayo okumuwuliza, yatadde bubaka ku ssimu ng’ategeeza nti ali Nkokonjeru era tayagala kumukomyawo Kampala.\nEssimu ye teyazzeemu kubeerako okutuusa lwe baasanze omulambo gwe okumpi ddala n’ekkubo eririraanye amaka ga bazadde be aga Muky. Getrude Namutebi. Abazadde abamuzaalira ddala ye John Kayemba ne Namukasa bombi baafa.\nOkumpi n’omulambo waabaddewo akacupa k’eddagala ly’ebirime, ekikopo, essimu ye, densite n’ekiso.\nKyasoose kutegeezebwa nti Zalwango yeewadde butwa. Era kino kyalabikidde ne mu lipoota y’abasawo b’e Kawolo.\nKyokka abafamire kino baakiwakanyizza nti bw’aba yeewadde butwa ate omulambo gwatuuse gutya okumpi n’amaka ga bakadde be gy’abadde amaze ebbanga nga takyala?\nKubanga wadde gwabadde gutandise okuvunda kyokka kirabika gwabadde gwakaleetebwawo.\nAbatuuze abayita mu kkubo eryo buli kiseera bandibadde baagulaba.\nOkubuusabuusa kuno kwe kwavuddeko okutwala omulambo e Mulago guddemu okukeberwa.\nPoliisi ng’enonye omulambo gwa Zalwango\nBba w’omugenzi, Mabusi akolera mu kitongole ky’ebyamazzi, bwe yamanya okubula kwa mukazi we yagenda ku CPS mu Kampala ne ku poliisi e Katwe n’akola lipoota.\nYeeyongeddeyo n’ategeeza n’aba CMI ne ISO abaatandikiddewo omuyiggo.\nBambega baagenze mu kkampuni z’amasimu okulondoola essimu ezaakubirwa omugenzi mu biseera ebyakulembera okufa kwe.\nOmwogezi wa poliisi mu Kampala n’emiriraano, Luke Owoyesigyire yategeezezza nti omulambo gwabadde guvunze nga tebasobola kumanya oba yatemuddwa oba yesse yekka. Kye baavudde bagutwala e Mulago okufuna lipoota entuufu.\nYagambye nti, kye bakyatunuulidde omugenzi yandiba nga yesse wabula bwe banaafuna lipoota y’abasawo, bajja kulaba ekiddako.\nAba famire baagambye nti tebamanyi ngeri Zalwango gye yandibadde ayanguyirwa kugenda mu kyalo Mukono kubanga tatera kugendayo. Mu mwaka agendayo omulundi gumu.\nOmugenzi alese abaana bataano. Bba bakira ayogera ng’akulukusa amaziga yagambye nti byonna ebyabaddewo tebitegeerekeka kubanga mukazi we yavudde awaka ng’agenda Kakiri ku faamu.\nAte bwe yababuze baabadde bamunoonya obubaka ne bujja ku ssimu nti “temunnoonya ng’enze Nkokonjeru”.\nEyo nayo yatubuzeeyo ate kyewuunyisa okusanga omulambo e Nkokonjeru okumpi n’amaka ga bazadde be.\nKigambibwa nti waliwo abaana abaalabye emmotoka eyakyukidde awo wennyini we baasanze omulambo ne balowooza nti ya Siisita w’e Nsuube kuba atera okujja mu kitundu ng’akozesa ekkubo eryo.


Bukedde Online - Red Cross edduukiridde abaasengulwa amazzi mu bizinga e Buvuma\nOlutalo mu bawagizi ba FDC lusitudde buto\nUNRA egobye abasuubuzi mu butale ku Kaleerwe\nAdded 8th June 2020\nEkitongole kya Red Cross kyaddaaki kizzeemu omulanga gw’abatuuze mu bizinga by’e Buvuma abazze beekubira enduulu olw’amazzi agazze gabasengula mu myalo gye baaali babeera kati ebbanga lya myezi nga 6.\nMugisha owa Red Cross ng’alaga omukadde ng’ettaala y’amasannyalaze g’enjuba bw’ekola.\nSam Mugisha eyakulembeddemu aba Red Cross abaatutte obuyambi bw'ebintu ebikozesebwa ewaka yagambye nti baatutte ebintu omuli amaseffuliya, essowaani, ebikopo, bulangiti, obutimba bw'ensiri, ebidomola, eddagala erirongoosa amazzi ag'okunywa ssaako ettala ezikozesa amaanyi g'enjumba.\nMugisha yagambye nti obuyambi buno bwatuuse ku bantu mu maka agasoba mu 600 okuva mu byalo eby'enjawulo ebisangibwa mu Buvuma Town Council, Busamuzi ne Buwooya ng'okugaba ebintu kwamaze ennaku bbiri ku Lwomukaaga ne Ssande.\nAbaana ku mwalo e Kyanamu nga batwala ebintu bye baafunye okuva mu Red Cross.\nYategeezezza nti okuvaayo kyaddirira omubaka omukyala ow'e Buvuma mu palamenti Jennifer Nantume Egunyu okwekubira enduulu eri ekitongole kya Red Cross n'alaga obulumi n'obwetaavu abantu bwe bayitamu sso ng'ate n'amazzi n'ekirwadde kya COVID 19 nakyo kibatuuza bufoofofo.\nOmubaka Nantume yannyonnyodde ku bugubi abantu bwe bayitamu mu kiseera kino kyokka nga ku bizinga 52 ebikola disitulikiti bagenda kuteeka obuyambi ku kizinga kimu kyokka.\nAbatuuze nga balinze okubagabira ebintu ebyaweereddwayo aba Red Cross.\nYategeezezza nti obwetaavu bukyaliwo nga kyetaagisa gavumenti n'ebibiina by'obwannakyewa okwongera biveeyo bibadduukirire.\nAbamu ku batuuze abaafunye obuyambi baalaze essanyu kyokka ne bagamba nga bwe babadde bayita mu mbeera embi ennyo ng'ate n'eky'okulya nakyo tebakirina\nMeeya w'e Ntebe akoze embaga emenye emiti\nKalidinaali Wamala ajaguzza emyaka 85\nBaatugatta ne baze e Namirembe ate baddamu batya ne bamugatta mu kkanisa y'emu!


Ebyobusuubuzi | Dembe FM 90.4- Part 41\nBannayuganda abakkakkalabiza egyaabwe mu ggwanga lya South Sudan basabiddwa okukuuma obukkakamu. Bano batiisizzatiisiza nga bwebagenda owkekalakaasa mu ngeri y’okuwaknya eky’okuttibwa kwa bannaabwe 2. Abasuubuzi bano bagamba nti nabob agenda kukyuukira abadinka ababatulugunya . Ssenkaggale wa poliisi Maj Gen Kale Kaihur wabula agaba […]\nAirtel eguze Warid\nTerukyaali lugambo nti kampuni ya airtel eguze ginaawo wyamasimu eya warid telekom. Bharti Airtel kati yaakugatta ku bakistooma baaayo obukadde 4.6 , obulala 2.8 obwa warid okuweza obukadde 7.4 . Akulira ebyemirimu mu Airtel mu Uganda , Manoj Kohli, agamba kino kyebatuuseko kyaamanyi dala era […]\nObadde okimanyi nti mafuta agassbwa mu mmotok aagasinag tegawera Ab’ekitongole ekikola ku mutindo mu ggwanga bagamba nti amasundiro g’amafuta agasinga galian ebyuuma ebifu ebibala omufuulo. Akulira ekitongole kino, Ben Mayindo agtegeezezza ababaka ku kakiiko k’ebybosuubuzio nga abaddukanya ebyuuma bino bwebabitigiinya okukkakkana nga babbye […]\nAb’omukago gw abulaaya baggye natti ku bakungu 81 okuva mu ggwnaga lay Zimbabwe Kino kididiridde akalulu k’ekikungo akatabaddemu kavuyo mu ggwnaga lino nga bannanasi balonda ku ssemateeka w’eggwanga Kyokka ye kinvinvi Robert Mugabe, Natti zebamussaako zisigaddewo n’abayambi bbe abalala 10 Abakungu bano balai […]\nEbeeyi y’amata yakulinnya\nAbawooerwa amata beesibe bbiri Gavumenti erangiridde ng’ebeeyi yamata n’ebikolebw amu ata bwegenda okulinnya. Minister akola ku byensolo, maj Bright Rwamirama agaba nti kino kivudde ku kukaka abasunzi b’amata okubeera nebyuuma by’omulembe Rwamirama agaba nti mu kadde kano akakadde kano, amata agaweza liita akakadde […]\nBaasi za Pioneer tezikyatambula\nBannakampala abakozesa baasi za pioneer bubakeredde. Baasi zino ziwambiddwa lwabutasasula misolo. Ab’ekitongole ekiwooza ekya URA bagamba nti kkampuni ya pioneer bagibanja obuwumbi 8 mu misolo. Baasi zino ezibadde zakaweza omwaka bukyanga zitandika zibadde ziyambyeeko ba mufuna mpola okutambulira ku beeyi ensaamusaamu\nAmasomero agasoba mu 10 aga primary ne secondary geegaggaddwa mu district ye Mukono lwabutatuukagana na mutindo. Gano gaggaddwa mu kikwekweto ekikulembeddwaamu akulira eby’okulondoola amasomero, Olivia Bulya n’akulira ebyenjigiriza,Margret Nakitto. Amasomero agaggaddwa tegabadde na butanda bumala mu booda, agatawuula baana balenzi na bawala, agatalina mataala mu […]


Bukedde Online - Embeera gy’otolina kugumiikiriza mu maka\nFamire ekyasattira olwa ssemaka okubula\nAkulira kkampuni etwala abantu ku kyeyo akwatiddwa lwa kufera...\nEmbeera gy’otolina kugumiikiriza mu maka\nKuno kwe bayita okuzina n’owenkufu\nMinisita Kasaija atongozza olukiiko olufuzi...\nDDALA omukyala yandinobye ddi? Ekisookera ddala, nga bwe tubadde twogera wiiki eziyise, kyandibadde kirungi buli mukyala omufumbo n’asigala nga mufumbo era n’asigala mu maka n’akuza abaana.\nN’ekirala omukyala olina okulaba nti obufumbo obuyingira nga ddala. Kubanga waliyo abakyala nga si bafumbi wabula nga bayisa bivvulu nti nabo babaddeko mu bufumbo. N’ekirala weetegereze omusajja gw’ogenda okufumbirwa.\nEnnaku zino abantu bangi bagenda mu bufumbo naye ng’ekinene bamaze omwaka gumu nga bali mu mukwano. Bw’oyingira obufumbo ng’opapa manya nti era oyinza kubuvaamu.\nKubanga oba teweetegerezza munno bulungi. Jjukira nti omwaka ogusooka okusinga mubeera mu mukwano era ng’okusinga olaba birungi byereere era nga ne munno akulaga birungi.\nNaye bw’omala okulwa n’omuntu otandika okulaba ebibi bye era olina okwebuuza oba ebibi by’olabye onoobigumira.\nOkugeza onoosobola omusajja ng’alina abaana bataano. Onoosobola omusajja nga mulina enjawukana mu ddiini, abeera ne bazadde be.\nNaye waliyo embeera nga buli ngeri olina okunoba oba obulamu bwo bugenda kufuuka kintu kirala.\n1 Ssinga oyingira obufumbo n’otozaala mwana kyokka ng’omusajja akubonyaabonya akulangira obutazaala era akugamba oddeyo ewammwe talina buvunaanyizibwa ku ggwe yadde ku bantu bo.\nAbantu be tebakwagala mu bufumbo era bakulangira. Tomwanjulanga era si by’aliko, muli mu nnyumba mpangise tagula mmere tagula kintu kyonna awaka, temwegatta, takutwala ng’ekikulu akukuba alabe nti omuviira, anywa nnyo omwenge era mwenzi, ddala mwana wange kiki ekikukuuma mu bufumbo bwe buti?\nKubanga omusajja akutwala nga kisaaniiko era n’abantu be ate takufaako ng’omukyala we.\nAte ne gye wandigenze mu bazadde be boogereko naye tebakwagala kati oba oliwo kw’ani?\nEbintu omusajja ono by’akola biraga nti takwetaaga era ayagala omuviire. Olina okweyiiya n’omuviira kubanga ekiddako ayinza okukuleka mu nnyumba oba okukukola ekibi omuviire.\n2 Omusajja akukuba nga n’abaana bo balaba, akuvuma kumpi buli lunaku naye tasula waka era mumala emyezi nga temwegasse, ate ne bwe muba mwegatta naye takumatiza.\nOmusajja talina buvunaanyizibwa awaka musula mu muzigo era ggwe ogusasula era ggwe olabirira awaka, wafuuka musajja. Tomwanjulanga era tayagala kumwanjula.\nEkikulu ky’akola bw’akomawo awaka kya kwegatta naawe era gy’abeera tomanyiiyo. Kati mwana wange oliwo ku lw’ani?\nNze ndaba weerabirira wekka n’abaana ate abaana tebagenda kukula bulungi kubanga bwe balaba nga muzadde waabwe omu atulugunyizibwa bakula n’obweraliikirivu.\nN’ekirala emirembe egy’okukuba abakyala gyaggwaawo. Buli mukyala gwe baali bakubyeko okimanyi nti owulira bubi okusinga mu mutima n’ebirowoozo. Obulumi bw’omuggo nabwo weebuli naye ate okuweebuuka ng’omuntu kiyisa bubi omukyala kubanga otandika okuwulira ng’atalina mugaso.\n3 Omusajja bw’akwatulira n’akugamba nti yakukoowa era tayagala kukulaba mu maka ge era n’atandika n’okukugamba nti ssinga tomuviira agenda kukutta oba okukukola ekibi. Mu mbeera eno olina okumuviira ne bw’aba nga yakuzimbira oba omulinamu abaana.\nTukimanyi era tubiraba mu mawulire ng’abafumbo beekoze ebikyamu naye ng’omu yakoowa munne era n’amugamba kyokka omulala n’agaana okumuviira. Abakyala bangi babeera mu mbeera eyo waggulu naye ne bagaana okunoba kyokka ebiddirira tebiba birungi.\nOyinza obutaba na mirembe okutuusa lw’ofa naye ng’embeera gwe kennyini ogyeteeseemu. Ab’ewammwe ne batuuka n’okukugamba omusajja omuviire naye ne weerema.\nN’akuteekako ebisago era ekivaamu ng’ofudde. Kyokka olese abaana bo era n’abantu bo. Kale baana bange obufumbo bulungi era omukyala olina okugumira ebizibu ebibubeeramu.\nTosiba busungu, bw’olaba nga bizibu nnyo buulirako munno n’ekirala weekwate abantu abakulu b’osobola okubuulira ku bizibu by’osanga mu bufumbo.\nEnnaku zino waliyo mpozzi abazadde abatayagala baana baabwe kubeera mu bufumbo, omwana bw’afuna ekizibu ekitono ng’abazadde bamugamba aveeyo.\nMwana wange, jjukira nti tosobola kutuula wammwe na baana bo, kale olina kuguma. N’ekirala ennaku zino waliyo ebibiina nga Mothers Union n’ebirala ng’ebyo ebiyamba abakyala abato okugumira mu bufumbo.\nWeekwate omu ku bakyala abo akuyambe okugumya obufumbo. Ate leka kulowooza nti abo bonna b’olaba bali bulungi, nedda balina ebizibu ekikulu bamanyi engeri gye batambuza ebizibu byabwe.\nNaye bw’obeera mu mbeera ng’eyinza okutwala obulamu bwo obufumbo buveemu oba oyagala obulamu. Teri kirina muwendo kwenkana bulamu, noolwekyo oteekwa okubukuuma.\nFamire ekyasattira olwa ssemaka...\nBakutte abadde alimba abantu okubatwala...\nadde abba ATM ku bantu akwatiddwa...\nAkulira kkampuni etwala abantu...\nAkulira kkampuni etwala abantu ku kyeyo akwatiddwa lwa kufera\nOmuyambi wa Museveni bamuloopye...


Bukedde Online - Eddagala lya 'herbal' linannyamba okumponya kookolo wa nnabaana?\nEddagala lya 'herbal' linannyamba okumponya kookolo wa nnabaana?\nMunnange ng'olabye! Ennaku zino endwadde nnyingi zikona oba zikula naye ng'abantu tebafunye bujjanjabi butuufu.\nKati omuntu agenda okumanya ekituufu ng'obulwadde bukuze nnyo. Kookolo wa nnabaana ssinga azuuliddwa nga yaakatandika bakujjanjaba n'owona. Ate ekibi nti oyinza okuba nga bakujjanjaba nga tolabawo njawulo naye ate n'oyongera kugenda ew'omusawo oyo atakuwonya.\nAte basawo bano ebiseera ebisinga babaggyako ssente nnyingi okusinga kw'ezo z'owaayo ng'ogenze ew'omusawo omutuufu.\nN'ekirala, abasawo bakubiriza abakyala okwekebezanga kookolo wa nnabaana oba ow'omumwa gwa nnabaana. Era nga bwekiri mu basajja nti balina okukebera ‘prostrate cancer'. Kati mwana wange amagezi ge nkuwa gumira w'oli kati mu ddwaaliro ezzungu.\nOlina okugenda mu ddwaaliro ezzungu ne bakuyamba ate bw'abeera tannakula nnyo osobola okuwona nga bakuteese ku ddagala.\nNewankubadde abantu baagala nnyo ‘herbal' naye alina by'atasobola kukola. Ate era mu ‘herbal' mulimu abafere. Mu ddwaaliro eddene bakubuulira ekituufu.\nOmuwala gwenjagala tanfaako, nkoze ntya?\nKamuswaga awabudde ku kufumbiza abatanneetuuka\nEmbuzi evaako ddi?


Bukedde Online - Abadde ayingira mu ofiisi z'ebizimba n'abba poliisi emukutte\nAllan Nkumba omutuuze w'e Kabowa mu Sserwadda zooni ye yakwatiddwa poliisi ya CPS ku Lwokusatu oluvannyuma lw’okugenda mu kizimbe kya Mukwano Courts ekisangobwa ku Buganda Road n'abba laptop mu ofiisi emu oluvannyuma lw’okulabiriza omuntu eyagibaddemu ng'afulumye.\nAllan Nkumba agambibwa okubba laptop.bbayo laptop\nPOLIISI mu Kampala ekutte omusajja agambibwa okugenda mu bizimbe ne ofiisi ez'enjawulo n'abba ebintu naddala laptop n'ayogera gy'azitunda\nAllan Nkumba omutuuze w'e Kabowa mu Sserwadda zooni ye yakwatiddwa poliisi ya CPS ku Lwokusatu oluvannyuma lw'okugenda mu kizimbe kya Mukwano Courts ekisangobwa ku Buganda Road n'abba laptop mu ofiisi emu oluvannyuma lw'okulabiriza omuntu eyagibaddemu ng'afulumye.\nAmyuka omwogezi wa poliisi mu Kampala n'emiriraano, Luke Owoyesigyire yagambye nti abakulira eby'okwerinda ku kizimbe kya Mukwano Courts beekengedde Nkumba ng'akutte laptop ng'afuluma ne bamukwata ne bayita abaserikale.\n"Waliwo omusajja abadde agenda mu bizimbe ne ofiisi ez'enjawulo n'alabiriza abakolamu nga bafulumye n'abbayo ebintu n'abitwala okubitunda era ng'ono yakwatiddwa lubona ng'alina laptop gye yabadde abbye mu ofiisi ku kizimbe kya Mukwano courts n'akwasibwa poliisi" Owoyesigyire bwe yategeezezza.\nYagambye nti nga Nkumba atuusiddwa ku poliisi ya CPS, yabuulidde abaserikale abaakulembeddwa OC wa CPS Edgar Kulayigye nga bw'agenda mu bizimbe by'enjawulo n'abbayo ebintu era ng'akikoledde ebbanga okutuusa lwe bamukutte.\nYategeezezza nti Nkumba yagambye nti atunda ebyamasannyalaze e Kabowa era yabuulidde abaserikale nga laptop z'abba bw'aziguza omuvubuka gw'amanyi nga Munyarwanda akolera ku kizimbe kya Mutaasa nga buli emu agimuguza emitwalo 50.\nNkumba yaguddwaako omusango gw'obubbi oguli ku fayiro nnamba SD 67/22/01/2020 ng'okunoonyereza bwe kugenda mu maaso omuli okubatwala ku duuka w'atunda eminyago.\nAbazadde munoonye ssente muweerere abaana\nOmwana muyigirize okukola kuva mu buto


Weegatte ku kibiina kya Paxful\nTusobola okubeera ab`omukwano?\nTukwataganire ku mikutu emigattabantu era tujja kusigala tukutegeeza ebigenda mu maaso ku Paxful n`ensi ya ssente z`oku mutimbagano. Wano w`ojja okusanga akaawunti zaffe entongole ez`emikutu emigattabantu— era tujja kuzza buggya omuko guno n`emipya gye tugattako.\nKwatagana n`akawunti wansi, oba zonna!\nEssomero lya Paxful\nMunno ku Paxful\nLeka tunyumize ku Telegram\nTugguddewo emikutu gya Telegram egy`enjawulo nga buli nsi mwe tuli erina omukutu gw`ayo. Twegatteko ng`oyita ku Telegram okunyumya naffe ku nsonga za Paxful wamu n`abalala abanyumirwa ssente z`oku mutimbagano abali mu kitundu kyo.\nOyagala kusigala ng`omanyi ebigenda mu maaso n`enkola empya ku Paxful n`ebigenda mu maaso mu bya ssente z`oku mutimbagano? Emisomo gyaffe egy`oku mutimbagano gya kukuyamba nnyo okuyiga n`okuzuula amagezi.


Bukedde Online - Abeddira Enkima bakungubagidde Nkoyoyo\nBba wa Rema gwe yaleka afunye amubiita\nAngella Katatumba ali mu kiyongobero lwa Nina Roz kumukuba bbusu:...\nBamukutte n'emmundu mu lukiiko lwa Trump.\nPolio taggwangayo - Dokita\nAbeddira Enkima bakungubagidde Nkoyoyo\nNkoyoyo abadde tasosola mu bantu - Kabaka\nEkisaakaate kya Nnaabagereka 2018 kitandise\nAdded 7th January 2018\nOMUTAKA Nsejjere Mugwanya Mugema akulira ekika ky’enkima atendereza omugenzi eyali Ssabalabirizi w’Ekkanisa ya Uganda, Dr. Livingstone Mpalanyi Nkoyooyo ng’omuzzukkulu abadde ayagala ekika kye awatali kutwalibwa ddiini era n'asaba abazzukulu be bannaddiini okumulabirako.\nOmutaka Nsejjere Mugwanya Mugema,akulira ekika ky'enkima (akutte akazindaalo) ng'ayogera eri bazzukkulu be abazze mu Ttabamiruka 2017 ow'ekika kino nga January 6,2018. Ku ddyo ye Mukyalewe. Ate amuddiridde okuva ku ye Micheal Mugadya Sserubidde, Katikkiro w'ekika. Ate ku kkono ye Ssabaganzi Ssalongo Ssekitooleko era akolanga Omumyuk asooka owa Katikkiro w'ekika kino.\nBino yabyogeredde mu Ttabamiruka w’ekika kino eyabadde e Kawaala mu ggombolola y’e Lubaga- Kyaddondo ku Lwomukaaga January 6, 2018 ng’abeddira enkima bonna bawaddeyo akadde ak’okusirikirira okussa ekitiibwa mu mugenzi abadde ava mu ssiga lya Mmande e Kabembe- Kyaggwe.\n“Nkoyooyo okuggyako okubeera ne kkoola mu bulago naye abadde ayagala nnyo ekika kye era nga wonna w'omutuukirako nga nsonga y'ekika, abadde afaayo. Abadde afaayo okulaba ng’ensonga z’owessiga Mmande mw'ava nga zitereera. Ffenna abasigaddewo tusabe tubeere nga tufuna eky’okulabirako naddala bannaddiini kubanga abamu ekika kibawunyira ziizi,” Omutaka Nsejjere Mugema bwe yatendereza omugenzi.\nMugema yakunze abazzukulu okwongera okwewaayo okulaba nga bamaliriza ofiisi yaabwe ezimbibwa mu kifo kino nga yasalawo n'awa ekika ekitundu ku ttaka lye e Kawaala okuzimbamu ofiisi.\nYalagidde n'abaamasiga buli omu okuwandiika amannya agatuumibwa mu ssiga lye kiyambe abazzukulu okutuuma amannya ge gamu- ekintu ekitta amannya agatatuumwa.\nMicheal Mugadya Sserubidde nga ye Katikkiro w’ekika kino yasabye bazzukkulu banne okuwaayo ensimbi ezitambuza emirimu gy’ekika naddala okuli okuwa omusolo gw’ekika n’okwenyigira mu nkiiko zonna eziyitibwa.\n“Ekika kyasalawo buli yeddira enkima, alina okuwa ensimbi 10,000/- ng’omusolo gw’ekika. Guno tusuubira okuyamba Mugema okutambuza emirimu. Ekirala twagala mwenna mwenyigire mu bunaanyizibwa bw’ekika ku bukiiko obw’enjawulo era abo abanaabeera bataweereza bulungi, baakukyusibwa,” Mugadya bwe yagambye.\nMinisita omubeezi owa Gavumenti ez’ebitundu e Mmengo, Joseph Kawuki yayogedde eri abantu n'abakubiriza okwenyigira mu mirimu gy’ekika, okugula emigabo mu SACCO y’ekika, okuwagira eby’emizannyo mu kika saako n’okutwalanga abaana ku mikolo bwegiti.\nOmukolo guno gwetabiddwako baminisita ba Kabaka okuli; Christine Mugerwa Kasule, Ssabaganzi (Kojja wa Kabaka omukulu) Ssalongo Emmanuel Ssekitooleko, eyaliko Omubaka w'e Nakaseke mu Palamenti, Misusera Kabugo, abaami ba Kabaka mu biti ebirala era bazzukulu abaavudde e Kyankwanzi n’e Ssese baasanyukiddwa nnyo.\nEnsimbi obukadde 3,606,400 ze baasonze okutambuza omulimu gw’okumaliriza ofiisi yaabwe esangibwa e Kawaala nga ku zino 2,636,400/- zaabadde za buliwo ate 970,000/= zaabadde mu bisuubizo ng’okumaliriza ekizimbe kino betaaga obukadde bw’ensimbi 40.\nDr. Livingstone Mpalanyi Nkoyooyo\nNsejjere Mugwanya Mugema\nOkukuza amazaalibwa ga Kabaka: 'Ssaabasajja tasobola kuwangaala ng'abantu be bafa enjala'\nURA ekutte sukaali n'omuceere ebikukusibwa\nBakutte abakukusa ebizigo\nEngeri amagendo gye gakyusizza ebbala\nBba wa Rema gwe yaleka afun...\nOMUWALA Dr. Hamza Ssebunnya bba w’omuyimbi Rema Namakula gwe yalekawo ayanjudde omusajja omulala ne bamusoomooza...\nAngella Katatumba ali mu ki...\nOMUYIMBI Angella Katatumba ali mu kiyongobero olwa muyimbi munne Nina Rose okutwala muninkini we, Daddy Andre n’amwanjula...\nBamukutte n'emmundu mu luki...\nPOLIISI ekutte omusajja eyabadde n’abawagizi ba Joe Biden n’emmundu ejjudde amasasi okumpi n’olukuggaana lwa Pulezidenti...\nGAVUMENTI erabudde Bannayuganda ku bulwadde bwa polio ne balagirwa obutabugayaalirira bayongere okutwala abaana...\nKkamera zikutte ababbi nga ...\nABABBI balumbye edduuka ly’ebizimbisibwa e Bunnamwaya ne banyaga ebintu nga tebamanyi nti kkamera ezaabadde munda...


Bukedde Online - Engeri Kusasira ne Full Figure gye baabatutte entyagi\nBugingo atutte Suzan ewa Bugembe\nBazinze Ntebe ne bafumita abantu 10\nCATHERINE Kusasira olwalinnye ku siteegi, abacakaze abaabadde mu kivvulu ne batabuka! Wadde embeera yabadde etabanguse, Kusasira yabadde mumalirivu n’agamba ab’ebyuma ne basuulamu endongo y’oluyimba “Eno nkola ya ttakisi……twakoowa ebizibu….”.\nKusasira nga tannaba kulinnya ku siteegi kukooka.\nOkwandibadde okumwanukula n'emizira n'enduulu, abadigize baatandise kumuwereekereza bisongovu nga bwe baaleekaanira waggulu nti, "vvaayo…., vvaayo… vvaayo…." ate abalala nga bwe baleekaana "Twakoowa…Twakoowa….."\nEkyaddiridde kwabadde kumukasukira mayinja n'obucupa era abaserikale abamukuuma nga bali wamu n'abajaasi abaavudde mu nkambi y'e Kasijjagirwa be baayambye okukuba ekkubo Kusasira we yayise nga bamuggya ku siteegi aleme kugajambulwa badigize.\nManeja we yasoose kugezaako kutangira obucupa obumu okutuusa lwe kyamususseeko, abaserikale ne bayingirawo okutaasa omuyimbi wa Golden Band eyakazibwa erya ‘Maama Kabina'.\nOlwo abadigize baabadde banenya Kusasira okuvumirira ‘People Power' ekulemberwa muyimbi munne Robert Kyagulanyi amanyiddwa nga Bobi Wine, n'awagira Pulezidenti Museveni avuganye ku Bwapulezidenti mu 2021.\nAbadigize abalala nga bali mu mazzi bakuba eddubi.\nAMASASI GAVUZE NGA BATAASA KUSASIRA\nWakati mu mayinja n'obucupa abadigize bye baabadde bakasukira Kusasira, abakuumi be embeera yabasusseeko.\nEkyayambye kwe kuba nga Herman Kasozi nannyini kifo kya Nabugabo Sand Beach mu Buddu awaabadde ekivvulu, yabadde akolaganye n'abaserikale b'enkambi y'e Kasijjagirwa mu Masaka ne bamuwa abajaasi era bano be baayingiddewo, ng'embeera ebizze.\nBaakubye amasasi asatu mu bbanga, olwo abadigize abaabadde bava ku ludda lwa ‘Kirussia' nga bagezaako okulumba Kusasira ku siteegi, ne babuna emiwabo.\nAbaserikale baakubye ekkubo ne bakola layini bbiri oludda n'oludda, olwo Kusasira ne bamuyisa wakati, ng'emabega awerekerwa abakuumi be, be yabadde avudde nabo e Kampala.\nBaamuwerekedde okumutuusa ku mmotoka ye Land Cruiser V8 enzirugavu eyamuweebwa Pulezidenti, n'alinnya era ne bamuvuga kafuufu okumuggya mu kifo ekyabadde kicankalanye.\nBAASOOSE KUGOBA FULL FIGURE\nAbamu ku baabaddewo baagambye nti embeera eyatuuse ku Kusasira yandibadde yagyekengedde n'atatawaana kwetantala badigize kubanga baabadde baakamala okugoba muyimbi munne Jennifer Nakanguubi amanyiddwa nga Full Figure - nga ono yali muwagizi wa Bobi Wine wabula n'asala eddiiro n'adda ewa Pulezidenti Museveni ne bamuwa n'emmotoka empya wamu n'ensimbi.\nFull Figure yalinnye ku siteegi ku ssaawa 8:00 ez'emisana era abadigize ne bamuleekaanira abaviire nga bwe bamukuba amayinja n'obucupa era teyayimbyeyo wadde ‘sitanza' emu bw'eti n'aweta n'alinnya emmotoka ye n'avuga n'adda e Kampala.\nKusasira yatuuse ku ssaawa 9:00 era tekyategeerekese oba yazze ategedde ebyabadde bituuse ku munne Full Figure.\nOkwawukanako n'ebivvulu Kusasira by'abadde atera okuyimbiramu ng'ayambadde ebya kyenvu (langi y'ekibiina kya NRM), ku luno yabadde mu biddugavu ng'ataddeko ne "bbulawuzi" enjeru, wabula era abadigize babitaddemu ebyobufuzi ne bamutabukira.\nAbategesi n'abeebyokwerinda baavumiridde effujjo eryakoleddwa ku Kusasira ne Full Figure nga bagamba nti tebaayitiddwa nga bannabyabufuzi wabula bazze ng'abayimbi abazze basanyusa abadigize mu kifo ekyo kumpi mu buli kivvulu ekibaayo buli nga December 26, ku ‘Boxing Day'.\nBaagasseeko nti n'ennyimba ze baabadde balina okuyimba temuli za byabufuzi, kyokka abacakaze tebaabalinze na kumanya bye bagenda kuyimba.\nAbamu ku bantu abaabadde e Nabugabo.\nKlopp atadde omukono ku ndagaano empya mu Liverpool\nNkozi; eddwaaliro eryongezza ebisale ku buli ndwadde


Lwaki Envubu tezirina bwoya - Storybooks Kenya\nLwaki Envubu tezirina bwoya Why hippos have no hair Kwa nini Viboko Hawana Nywele\nJoshua Waswa Mwesigwa\nLwali lumu nga Wakayima atambula kulubalama lw’omugga\nEnvubu nayo yaliwo ng’eyimiride era nga bw’erya kumuddo ogwakiragala ogwali gulabika obulungi.\nEnvubu teyalaba wakayima, era mubutanwa Envubu n’erinnya kukigere kya Wakayima. Wakayima n’akaaba nga bw’alekaanira Envubu nti “Nvubu gwe, tolaba nti onninye kukigere ?”\nEnvubu ne yetondera Wakayima nti; “Ow’omukwano bambi nsonyiwa, mbade sikulabye.” Wakayima teyawuliriza Nvubu, era mu ddoboozi eryawaggulu nagidamu nti “Okigenderedde! era olunaku lumu ojja kukisasulira”.\nAwo Wakayima n’agenda ew’ Omuliro nagugamba nti, “Genda oyokye Envubu bwe banga evude ku mugga okulya omuddo. Kubanga eninye kukigere kyange!” K’Omuliro nti “tewali buzibu, Wakayima, mukwano gwange\nOluvanyuma Envubu yali erya omuddo nga y’esuddeko akabanga okuva awali omuga, Enimi z’Omuliro ne zigwa ku Nvubu ne zitandika okwokya obwoya bw’Envubu zonna.\nEnvubu netandika okukaaba nga bw’edduka okuyingira mu mazzi g’omugga. Obwoya bw’Envubu bwona nga busiriride mu muliro. Envubu nekaaba nnyo. “Obwoya bwange bwonna bujjiride mu muliro” “Obw’okyeza” “Obwoya bwange bwona obulungi\nY’ensonga lwaki Envubu tegenda wala okuva okumpi n’amazzi olwokutya okwokebwa omuliro. Era Wakayima yasanyuka nnyo ngabweyewana; “Nange mwesasuza.”\nTranslated by: Joshua Waswa Mwesigwa\nAbaana abaava mu nvumbo Tingi n’ente Ekibonerezo Wambuzi, Wambwa ne Wante Omusajja Omuwanvu ennyo


Bukedde Online - Ababba mmotoka ne bazitema sipeeya poliisi ebakutte\nAbadde yeeyita mutabani w'omuduumizi wa poliisi bamukutte\nEKITONGOLE kya poliisi ekikola ku misango egy’amaanyi, ekya Flying Squad, kikoze ekikwekweto ku babba mmotoka ne kikwata bamakanika abasoba mu 10 ababadde bazibba ne bazitema sipeeya.\nEkikwekweto kyatandikidde ku mmotoka ya Erisa Kyaligonza, Isuzu Elf UAX 489J gye babba e Kagadi ne bagireeta e Kampala bwe baagikwatidde ng’etemeddwa sipeeya ne basangayo n’endala ezabbibwa mu bitundu eby’enjawulo. Kyaligonza yagambye nti, mmotoka ye baagibba mu kiro kya Paasika ku ssaawa 6:00 okuva ku ssundiro ly’amafuta ku kyalo Kenga we yali esula.\nYagasseeko nti, ddereeva waayo, Businge Mwesigye ng’akolagana ne God Mwesigye nga bayambibwako Livingstone Mawejje makanika okuva mu Ndeeba okuliraana FACO, be babba mmotoka era ye yategeera nkeera nti mmotoka ye yabbiddwa. “Ekyasinga okutuyamba ababbi mu kupapa baasuula akapapula okwali ennamba z’essimu kwe twatandikidde ne tukwata God ne munne ne batulagirira e Kampala mmotoka gye baagitunda,” Kyaligonza bwe yategeezezza.\nYagasseeko nti, batuukidde ku poliisi emu mu Kampala kyokka ne basooka bababuzaabuza okutuusa lwe baagenze mu Flying Squad eyabayambye okugenda mu Ndeeba n’ezingako Galagi zonna.\nMmotoka ya Kyaligonza n’endala eziteeberezebwa okubeera enzibe zaasangiddwaayo nga bamaze okuzitema sipeeya nga n’ebitundu ebirala bamaze okubitunda poliisi n’ekwata buli makanika gwe yasanzeeyo.\nSipeeya wa mmotoka nnya (4) ne bamutikka ku loole bbiri ne bamutwala ku CPS nga bwe bakyanoonya ebirala. Livingstone Mawejje yategeezezza poliisi nti, mmotoka yagigula ku God Mwesige ng’era baali bakkiriziganyizza obukadde 9 n’asooka amuwaako busatu ng’endala yali waakuzimuwa ng’amaze okutunda mmotoka.\nOno yagambye nti, eno si ye mmotoka gy’asookeddeko, yaakabba ezisoba mu ttaano ng’azitema sipeeya n’asaba abalala abaabadde bakwatiddwa bateebwe. Kino kijjidde mu kiseera nga poliisi yaakamala okufulumya lipooti ku mmotoka ezaabbibwa mu 2017. Lipooti eyakolebwa Flying Squad yalaga nti, emmotoka 105 ze zaali zibbiddwa ate bodaboda zaali 109.\nOmuduumizi wa Flying Squad, Herbert Muhangi yagambye nti, ekikwekweto ekyakoleddwa kyabadde kyakunyweza muyiggo gwe baliko ku babbi b’emmotoka bonna. Yagasseeko nti baakutte abantu abasoba mu 10 wabula bwe baalonzeemu, baakizudde nti abeenyigira mu bubbi buno bali basatu era be bagenda okusigaza abalala babayimbule ku kakalu ka poliisi.\nGalagi zonna omwasangiddwa ebyuma by’emmotoka enzibe, byassiddwaako kkufulu n’abaserikale okutuusa ng’okunoonyereza kuwedde.\nBakubye ennyonyi y'abayeekera e Libya\nAbayeekera bakubye ttanka za Col. Gaddafi 12\nRussia esindikidde Gaddafi omubaka akkaanye nâ€™abayeekera


Bukedde Online - Abattakisi batabuse okubakaluubiriza Pamiti\nAbasumba ba Abalokole basabiddwa okudduukiriranga abali mu bwe taavu\nAbaava e south Sudan Bafunye akabenje; Bas...\nBaddereeva mu lukuhhana lwabwe.\nABATtakisi balangidde poliisi nti y’esibye obubenje ku nguudo bw’egaanyi okukkiriza nti abavuga mmotoka za buyonjo nga tebamanyidde kuvugira ku nguudo ezitali zimu be basinga okukola ensobi. Baagambye nti poliisi teyagala kuwa baddereeva ba takisi pamiti nga bwe kituuka okuzizza obuggya tekkiriza ate nga be basinga okumanya okuvuga.\nAbalala beemulugunyizza nti pamiti zaabwe Gavumenti yazisazaamu olw’okuba baakeerewa okuzizza obuggya ate bwe bagisazaamu tebakuddiza kiraasi gy’obaddeko!\nBaasabye Gavumenti eddemu ekyuse mu tteeka kubanga abaserikale beekwasa nnyo amateeka ate nga gaakolebwa dda.\nSsentebe wa takisi mu kiwayi kya UT RADA, Mustafa Mayambala eyategese omusomo yagambye nti etteeka ekkadde abaserikale balyekwasa nnyo. “Nsaba mwanguye okukyusa mu tteeka musseemu obuwaayiro obutangira okuyuza pamiti y’omuntu n’okwanguwa okuzza obuggya pamiti.” Omumyuka w’akulira okukebera mmotoka, Kalim Kibuuka n’akulira ebidduka mu Kampala n’emiriraano, Norman Musinga baakakasizza badereeva nti bagenda kwongera okubategekera emisomo era ebirowoozo byabwe bagenda kubituusaayo.\nKibuuka yagambye nti bagenda kukola ennongoosereza mu tteeka erifuga ebidduka era n’asaba badereeva okugenda bafune pamiti kubanga tekikkirizibwa kuvuga mmotoka ng’omuntu talina bisaanyizo naddala pamiti.\nAbantu bye bagamba Afema mu ddwaaliro e Mulago Ttanka ezikubiddwa ku mabbali g’enguudo e South Sudan. Baddereeva mu lukuhhana lwabwe. Nankabirwa deborah nanfuka hannington nkalubo Amawulire\nEkibiina kya FDC kyongedde okutabuka\nOkufuna obukadde 22 mu myezi ena okuva mu butungulu\nOkufuna ssente mu kukola wine


Bukedde Online - Bbaasi eyingiridde ennyumba ku lwe mbarara n'etta omutu omu\nBbaasi eyingiridde ennyumba ku lwe mbarara n'etta omutu omu\nAbasuula ebibaluwa e Lwengo basattizza abatuuze\nAba UNBS bookezza omwenge gwa Bukadde 50\nEnnyumba saanyiziddwaawo bbaasi\nAKABENJE kagudde ku luguudo oluva e Mbarara okudda e Masaka okumpi n'akabuga k’e Kyazanga bbaasi ey’ekika kya BISMAKAN nnamba UAM 813 C bwe yekanze bbaasi ya GATEWAY namba UAZ 483D ebadde eyimiridde okumpi ne Fuso nnamba UAY 385E ebadde ettise amatooke n'egikuba akabina kaayo akajiwaludde n'esaabala ennyumba ebadde eriranyeewo.\nKigambibwa nti omuntu omu yekka abadde mu bbaasi amanyiddwanga Bbosa Willy y'afiiriddewo abalala bana ne batwalibwa mu ddwaliro e Masaka.\nMu kiseera bbaasi weyayingiridde ennyumba abantu ababadde basula mu nnyumba eyatomeddwa bbaasi baabadde bafulumye wabweru okulaba fuso etikkula amatooke baagenze okulaba nga bbaasi ebayitako zonna n'eyingira ennyumba omwabadde omwana Shiraf Nsereko ow’omwaka gumu n’ekitundu eyasimatuse okufa.\nEbintu ebibalibwa mu bukadde 20 nga kwogase n’ennyumba bye byayonoonese awamu n’ebirime okuli kasooli,emmwaanyi,ebijanjaalo,obummonde ne muwogo bbaasi bye yagoyezzagoyezza.\nNannyini nnyumba eyasigadde ku ttaka omw. Muhammed Mugerwa\nyazirise okumala akabanga ng’alaba amakaage n’ebirime bisaanyiziddwaawo ng’ono naye atwaliddwa abazira kisa mu ddwaliro okusobola okufuna obujjanjabi obwamangu.\nOkusinziira ku babaddewo mu kiseera akabenje kano wekagwiiriddewo batehgeezezza nti obuzibu buvudde ku muvuzi wa bbaasi ya BISMAKAN bwatuuse mu kkoona awese ku sipiidi ate nga mumaaso waliwo obubonero obulaga nti mumaaso waliwo ekizibu ekituseeyo nga ye tebifuddeeko avuze buvuzi\nWabula oluvannyuma lw'abenje kano okugwaawo ba Ddereeva bombi abakoze ekabenje kano badduse nga n'okutuusa kati tewali n'omu alabiddwaako waakutte.\nAtwala Poliisi y'ebidduka mu disitulikiti y’e Lwengo Reinhold\nRwakirenzi akakasizza nti akabenje kano n'ategeeza nti kaavudde ku mugoba wa bbaasi eyabadde avugisa ekimama ng'ate atuuse mu kkoona.\nAkabenje katuze 8 ku lw'e Masaka\nOmu afiiridde mu kabenje ku lw'e Mbarara\nFamire y'abantu 9 esimattuse okufiira mu kabenje akasaanyizzaawo ennyumba


Bukedde Online - Paasita Kayanja akubye ebituli mu puliida Ladislaus Rwakafuuzi\nPaasita Kayanja akubye ebituli mu puliida Ladislaus Rwakafuuzi\nOMUSUMBA Robert Kayanja owa Rubaga Miracle Center Cathedral ayanukudde looya w’omu Kampala, Ladislaus Rwakafuuzi eyawandiise ebbaluwa n’agiteeka ku mikutu gya yintaneenti ng’amusaba okuwa embalira ku ssente z’abavubuka b’ekibiina kya Version 86 kye yatandikawo.\nNg’asinziira mu lukiiko lwa bannamawulire lwe yayise ku kkanisa ye ku Lwokutaano, Kayanja yagambye nti, abadde awa Rwakafuzi ekitiibwa eky’amaanyi wabula amumazeemu amaanyi ku ngeri gye yeemazeemu ekitiibwa n’akola ebintu nga tabirinaako bwino.\nRwakafuzi yawandiise ebbaluwa, ng’ayagala Kayanja awe embalirira ku ssente obuwumbi butaano z’agamba nti yazikuhhaanya okuva mu bavubuka mu kibiina kye yatandikawo ekya Version 86 addize n’abavubuka abaamusabye ssente zaabwe.\nMu bbaluwa eno eya May 15, 2018, Rwakafuzi yategeezezza nti, wakati wa May ne December 2015, Kayanja yakuhhngaanya abavubuka n’abakolamu ebibinja bya bantu 10 buli kibinja n’abalagira okusasula 500,000/-. Kayanja bwe yabadde ayogera eri bannamawulire yagambye nti, takuhhaanyangako bavubuka kubaggyamu ssente, baatandika Version 86, okukuhhaanya abavubuka mu Uganda yonna abalina obulimu obutotono bwe bakola basobole okubongeramu amaanyi.\nYagambye nti, bwe baagenda okusisinkana omuwandiisi ow’enkalakkalira mu minisitule y’ekikula ky’abantu n’abakozi yabategeeza nti, talina ngeri gy’asobola kubawa ssente mu nteekateeka ya Gavumenti eya Youth Livelihood Program kubanga ssente zino, zaali za bavubuka abatalina mirimu abaagala okutandikawo obulimu.\nYagasseeko nti, baweebwa amagezi okugenda mu ‘Informal Sector’ era pulezidenti n’abasisinkana mu January wa 2016. Yagambye nti, abavubuka baali bangi kubanga baava mu bitundu bya Uganda byonna era ne babakolamu ebibinja by’abantu 10 buli muntu ng’asasula 50,000/- ez’okwewandiisa. Yagambye nti, ekibinja ky’abantu 10, baasasula nga 500,000/- era ssente zino ne ziterekebwa.\nMu ggwanga yonna, baafuna abavubuka 1,200,000 ne babakolamu ebibinja 1,148 . ku bibinja bino, 700 byokka bye byakkriza okusasula ate 443 ne bigaana. Yagasseeko nti, ebibinja 700 byasasula ssente 350,000,000/- wabula ssente ze baali bateekeddwa okufuna mu Gavumenti ne zirwawo okujja, ebimu ku bibinja ne bisalawo okuggyayo ssente zaabyo era okuva 2015 okutuuka kati, ebibinja 415 byatutte ssente zaabyo. Yagasseeko nti yeewuunya wa Rwakafuzi gye yaggye omuwendo gwa 5,000,000,000/- (Obuwumbi butaano) ze yatadde mu bbaluwa ye ng’alumiriza nti baaziggya ku bavubuka.\nRubaga Miracle Center\nBamutunze wuzi kkumi mu busajja\nPalamenti ekkirizza gav't okussa emisolo ku 'mobile money', pikipiki, butto ne 'whats app''\nAvunaanibwa okutta Moze Radio asindikiddwa mu kkooti Enkulu\nâ€˜Omupakasi yakwata omwana wange owâ€™emyaka 14 kati agwa ensimbuâ€™\nAbbye omwana ku mulamu we n'amugabira omusajja; amubatizza


Bukedde Online - Museveni by'asuubizza ab'e Luweero\nMuseveni by'asuubizza ab'e Luweero\nTRUMP: Mukazi we amutaddeko akazito\nAbaagala okugenda ku kyeyo okukola batadde...\nAdded 10th November 2020\nPULEZIDENTI Museveni asabye Bannayuganda baddemu bamulonde ku Bwapulezidenti bw’eggwanga kuba b’avuganya nabo bakyakayiga mu byobufuzi abateetaaga kukwasa buyinza.\nAbali ku kaadi ya NRM ku bifo bya Palamenti mu Luweero baakwasizza Pulezidenti Museveni effumu, engabo n’akatebe kw’atudde.\nPULEZIDENTI Museveni asabye Bannayuganda baddemu bamulonde ku Bwapulezidenti bw'eggwanga kuba b'avuganya nabo bakyakayiga mu byobufuzi abateetaaga kukwasa buyinza.\nYabyogeredde ku Kawumu Demonstration Farm e Luweero gye yatongolezza kampeyini z'okumuzza ku Bwapulezidenti eggulo. "Nneewuunya abakulembeze abatamanyi kye boogerako nga basuubiza okukendeeza emisolo ate mu kiseera kye kimu bongeze emisaala gy'abakozi.\nBano beetaaga kusooka kuyigiriza bamanye eky'okukola," Museveni bwe yagambye. Yagambye nti eggwanga aliggye wala kuba lyalimu enfuga embi, obusosoze, obukyayi n'obutamanya. E Kawumu, we yatongolezza kampeyini, we yasinziira okwawulamu ebibinja, ekimu ne kisigalawo ate ekirala n'akisindika mu bitundu by'e Rwenzori. Yagambye nti okuva lwe yajja mu buyinza asobodde okugatta Bannayuganda ne bava mu byobufuzi.\nby'okulowooleza mu mawanga n'amadiini. Kino kiyambye ebyenfuna okukula olw'emisolo egyeyongedde eggwanga lisobola okwekolera ku byokwerinda, ebyobulamu n'ebyetaago ebirala. Pulezidenti yonna gye yayise abantu baamulaze essanyu bwe baamulindiridde ku makubo mu bitundu ebiwerako naddala e Matugga, Jjagala, Kirolo, Ssanga, Kiweebwa n'awalala.\nKyokka Pulezidenti teyayimiridde olw'okwewala okusaasaanya obulwadde bwa corona. Okusindogoma kw'eng'oma n'ebidongo byabuutikidde ekkubo okuva e Matugga gattako n'ebiyitirirwa ebingi ebyazimbiddwa ku makubo awamu n'okuyimba nti; "tajja kugenda, Muzeeyi amalako".\nAbakulembeze abaawangula akamyufu ku bubaka bwa Palamenti baalabiddwa nga batimba ebipande ku makubo okwabadde; Patricia Magara (Katikamu South) Gadafi Nasur (Katikamu North), JC Muyingo (Baamunanika), Charles Nsereko (Nakaseke South) nga bali wamu ne Rogers Mulindwa, omwogezi w'ekitebe kya NRM.\nAbayimbi ab'amannya nabo baacamudde abantu gye baayise ne ku mukolo gw'okutongoza okwabadde; Ronald Mayinja, Bebe Cool, Catherine Kusasira, Jjingo Show, Phina Masannyalaze ne Big Eye. Bannaluweero baatonedde Pulezidenti ekirabo ky'entebe atuuleko ng'alamula, engabo gy'alina okwekuumisa awamu n'effumu limuyambe okutabaala.\nOkuva mu 1996, Pulezidenti kampeyini ze azitongoleza mu bitundu by'e Luweero gye yatandikira olutalo olwamuleeta mu buyinza mu 1986. obusosoze,\nKawumu Demonstration Farm\nLooya, omupunta oba bbulooka eyakola ku by'ettaka lyo yandiba yalikutwalako!\nBobi Wine alaze w'atandikira\nEnsonga za Minisita Nantaba ne Persis Namuganza zituuse mu Palamenti


Bukedde Online - Kati ntunuulidde za Confederations Cup - Mutebi\nKati ntunuulidde za Confederations Cup - Mutebi\nOLIVIER Fietzer okuva e Rwanda abbusizza...\nAbalimi b'emmwaanyi e Bukomansimbi beenyigidde...\nOMUTENDESI wa KCCA, Mike Mutebi agumizza abawagizi ba ttiimu eno nti wadde baawanduse mu CAF Champions League, tebaggwaamu maanyi agenda kuwangula ttiimu gye banaagwako kw’ezo ezaayiseewo mu CAF Confederations Cup.\nKu Lwomukaaga, KCCA yalemaganye ne Mamelodi eya Denis Onyango (1-1) e Lugogo n’ewandukira ku mugatte gwa (3-2) kyokka Mutebi agamba nti ekyo kyawedde kati atunuulidde kutwala ttiimu mu bibinja bya Confederations Cup kuba si kizibu.\nAmateeka ga CAF gagamba nti ttiimu ewandukidde ku luzannya olusembayo okugenda mu kibinja kya CAF Champions League, ettunka n’ewangudde ogusembayo mu Confederations Cup okulabako eyeesogga ekibinja kya Confederations Cup. “Mamelodi okutukuba tekitegeeza nti twavudde mu mpaka.\nKati ekyo kyawedde obwanga tubwolekezza Confederations Cup era ttiimu gye batuwa yonna ejja kutuwuliramu kuba ekigendererwa kyaffe kikyali kya kugenda mu bibinja,” Mutebi bwe yategeezezza.\nEmipiira gino gyakubeerawo wakati wa April 7 ne 9 era akalulu kasuubirwa kukwatibwa wiiki eno nga KCCA y’erina okusooka okukyaza. Ttiimu KCCA z’eyinza okusanga; JS Kabylie, MC Alger (Algeria), Recreativo do Libolo (Angola), Al- Masry, Smouha (Misiri), IR Tanger, MAS Fez (Morocco), Rayon Sports (Rwanda), Platinum Stars (South Africa), Club Africain, Sfaxien (Tunisia) ne ZESCO Utd (Zambia).\nTtiimu okuli; SuperSport (South Afrika), Azam (Tanzania), ASEC Mimosas (Ivory Coast) ne SM Sanga Balende DR ezaazannye eggulo zaawangule emipiira agyazo egyasooka.\nTTIIMU ZA UGANDA EZIZZE ZIWANDUKIRA mu maAnyi; Mu 2014, KCCA yalemagana ne Nkana (2-2) ku bugenyi kyokka mu gw’okudding’ana e Namboole ne bagikuba (2-1) n’ewanduka.\nMu 1995, Express bwe yagenda e South Afrika, Orlando Pirates n’egikuba (1-0) n’ekomawo ng’erowooza nti egenda kuwangula ogw’okudding’ana wabula gwalemagana 1-1 Express n’ewanduka.\nMu 2003, Villa yakuba Atletico Aviacao mu Angola (2-1), mu gw’okudding’ana nga Villa eyagala maliri e Namboole, wabula baagikuba (2-0) n’ewanduka


PRESIDENT MUSEVEN ABADDE TANZANIA, ABASABYE BAWAGIRE EKYA EAC OKUFUNA PRESIDENT OMU – CBS FM\nPRESIDENT MUSEVEN ABADDE TANZANIA, ABASABYE BAWAGIRE EKYA EAC OKUFUNA PRESIDENT OMU\nPresident Museven ngaali mu kifo webaaziika John Pombe Magufuli\nOmukulembeze wa Uganda Yoweri Tibuhaburwa Museven akomekkereza olugendo lwe olutongole, lwabaddeko ku muliraano mu Tanzania gyeyetabidde mu nsisinkano eyetabiddwamu abasuubuzi ba Uganda ne Tanzania.\nPresident Museven abadde bumu ne kamukyaza Samia Suluhu Hassan mu maka g’obwa president mu Tanzania.\nPresident Museven abategezezza nti ensi zino zombi ziteekeddwa okuteeka essira ku bintu ebizigatta era byezifaanaganya okusinga ebibaawula.\nAgambye nti kye kiseera n’ensi z’omukago gw’obuvanjuba bwa Africa gweyongerayo ku mutendera gw’okubeera nóbukulembeze bw’ebyobufuzi obwawamu n’enteekateeka z’ebyenfuna nga ze zimu era nga bitambulira wamu okutuuka ku nkulakulana ey’omuggundu.\nPresident Museveni era alambudde omwalo gwe Dar-es- Salaam ogumu kwegyo egiyitako eby’amaguzi bya Uganda awamu nóluguudo lw’eggaali y’o mukka olwa Standard Gauge Railway olusuubirwa okugatta ensi zino, nga yo Uganda tenalutandikako wadde Kenya ne Tanzania kumpi ezaabwe zinatera okuggwa.\nMuseveni era agenzeko ne ku kiggya kya kyómugenzi John Pombe Magufuli e Chato gyeyaziikibwa mu Tanzania naganzika ekimuli ku ntana ye.\nPresident nga tanavayo era agguddewo esomero erimubuddwamu nga lino lituumiddwa Museven pre and Primary School nga limazewo akakadde ka doola za America kamu n’emitwalo nkaaga, mu za Uganda ze shilling obuwumbi nga butaano nóbukadde 920.


ABATEGESI b'ebivvulu Abbey Musinguzi owa Abtex Promotions ne Ssaalongo Andrew Mukasa owa Bajjo Events batwala Dayirekita wa poliisi avunaanyizibwa ku bikwekweto, Asuman Mugenyi mu kkooti. Bagamba nti Mugenyi ye yateeka omukono ku kiwandiiko ekibakkiriza okutegeka ‘‘Ekyepukulu Ani Asinga 2019'' mu kisaawe e Wankululuku ate y'omu ye yabayimirizza. Ky'abadde kirina kubaawo ku Ssande nga August 4.\n‘‘Bino ebivvulu tubikolanga bizinensi era twewola obukadde 300 kwe twagatta ezaffe okutegeka ekivvulu kino nga bbanka eyagala amagoba ga bukadde 100. Kati omuntu okukeera ku makya n'ayimiriza ekivvulu kino nga wabulayo ennaku bbiri zokka kyokka nga tukirangidde emyezi egisukka mu ebiri mba sibitegeera era tetugenda kukkiriza poliisi kutwavuwaza nga tulaba''. Abtex eyabadde omunakuwavu bwe yategeezezza.\nEggulo Abtex ne Bajjo baawadde Munnamateeka waabwe Erias Lukwago ekiragiro okuwawaabira poliisi olw'okulemesa ekivvulu kyabwe. Baagala Gavumenti ebaliyirire obukadde obusoba mu 500 okuli: ze baatadde mu kulanga ku ttivvi ne leediyo ez'enjawulo, okulanga mu mpapula z'amawulire, okukuba ‘bbaana', okusasulira ekisaawe n'ebyuma bye baataddemu obukadde 180.\nEndala kuliko ze baasasula abayimbi ne bakazannyirizi obukadde 150 n'ebirala wamu n'amagoba ge babadde basuubira okufunamu. Bajjo eyasangiddwa ku poliisi e Wankulukuku gye yabadde agenze okweyanjula eggulo yategeezezza nti, ‘‘Ffe tetuli bannabyabufuzi era tetumanyi lwaki gavumenti etuyigganya okuggyako ng'eyagala kutusibira mu bwavu.\nBajjo ne Abtex poliisi yabakwatidde ku kisaawe e Wankuluku ku Ssande ne babakunguzza okubatwala ku poliisi ya Jinja Road gye baabasibidde okumala akabanga ne babata ekiro nga babalanga okukuma omuliro mu bantu. Ku poliisi y'e Wankulukuku baatuukidde mu ofiisi y'akulira okunoonyereza ku buzzi bw'emisango eyasoose okubaako b'abakubira essimu n'oluvannyuma n'abalagira baddeyo ku Lwokuna lwa wiiki eno.\nOkusinziira ku looya waabwe, Erias Lukwago, abantu be bano poliisi yabagguddeko emisango ebiri okuli: okukuba olukung'aana olumenya amateeka n'okukuma omuliro mu bantu. Omwogezi wa Poliisi mu Kampala n'emiraano, Patrick Onyango yategeezezza nti okuyimiriza ekivvulu kino baatidde nti waabadde wayinza okubeerawo embeera etali ya butebenkevu eri abantu abangi ababadde basuubirwa okukyetabamu.\nâ€˜Temutiitiibya bayizi kwepangisiza mizigoâ€™


Bukedde Online - Kitatta alina ke yeekoledde\nAbasawo bye bazudde ku muyimbi Moze\nBabavunaana kwonoona bintu bya Bodaboda 2010\nAdded 25th January 2018\nABDALLAH Kitatta musajja mugagga okusinziira ku bintu bye. Alina amaka gagadde ge yazimba e Kabojja Zooni B agabalirwamu obuwumbi bwa ssente, alina amayumba g’abapangisa okuli ne kalina agasangibwa mu bitundu eby’enjawulo okuli Busega ne Kyengera.\nBya BASASI BA BUKEDDE\nAg’e Busega galiraanye loogi ya Half London. Kigambibwa nti Kitatta okufuna amayumba gano yawanyisiganya n’omutuuze Peter Kindi n’amuwamu amaka ge agasooka agasangibwa e Busega mu Kitakka zooni.\nAbadde n’olutobazzi lwe yaakatunda oluwezaako obugazi bwa yiika nnya nga luno yaluguzizza Hajji Kafuba, alina edduuka eritunda ebizimbisibwa e Seguku eriyitibwa Kitatta Hardware.\nYaddukanyako ekifo ekiyitibwa S.L Restaurant and Washing Bay e Busega. Mu biseera ebyo, kigambibwa nti ekifo kyali kya bbulooka w’ettaka n’amayumba ayitibwa Katabalwa ow’e Makindye naye nga kikaayanirwa n’omuntu. Katabalwa kigambibwa ye yakikwasa Kitatta akiddukanye era n’amuyamba okukkakkanya n’eyali akikaayanira bwe yamuggalira.\nOluvannyuma nga Kitatta atereezezza embeera, ekifo ky’adda mu mikono gya Katabalwa n’okutuusa kati.\nAmaka g’abadde azimba e Nakasajja.\nKitatta alina n’ettaka erisangibwa e Nakasajja eriwerako obwagaagavu bwa yiika 6 kwazimba amaka galikwoleka, ekyuma kya kasooli n’olusuku olunene ddala.\nAbantu abawangadde ne Kitatta okuva mu buvubuka bwe abataayagadde kwatuukirizibwa mannya baategeezezza Bukedde nti wabula bo Kitatta gwe bamanyi yali muvubuka mukakkamu era omwetowaze gw’olinnya nako n’ogenda.\n“Natandika okulaba Kitatta ng’akyayambala mpale nnyimpi kuba yali akola bwayaaya ewa ssentebe w’ekyalo Lauben Kibazo nga yamukolera okumala ebbanga ddene.\nBwe yakulamu yamuyigiriza okuvuga emmotoka n’afuuka dereeva wa Kibazo okumala ekiseera ne bwe yava ku bwa ssentebe bwa Kitaka zooni.\nEmu ku nnyumba za Kitatta z’azimbye mu kaseera akatono.\nKibazo yamwagala nnyo era okwandibadde ng’okumusiima yamuzimbira ennyumba ya bisenge bibiri wansi ku lutobazzi mu 2005 era wano Kitatta we yasinziira okutandika okutambuza obulamu n’okugaziwa.\nKitatta y’omu ku bantu abatano abasooka okusenga mu lutobazzi luno ne baalimirangayo amayuni. Bano be baagendanga baguza abantu poloti ekitundu ne kigaziwa.\nMu 2010 yatandika okwenyigira mu byobufuzi bwe kibiina kya NRM era yanoonyeza Peter Ssematimba akalulu mu kamyufu n’awangula era wano we yafunira omukwano ku yali RCC wa Lubaga, Zaina Muwonge eyamuwa emmotoka ye eyasookera ddala.\nYeeyongera okukola erinnya n’okumanyika mu Lubaga bwe yaleeta bodaboda nga ziwandiikiddwaako “bodaboda 2010” n’azitongoleza mu makaage,” omukyala eyagaanyi okumwasanguza amannya bwe yategeezezza Bukedde.\nAmaka ga Kitatta ag’e Wakiso.\nYagasseeko nti Kitatta bwe yali atongoza ekibiina kya “bodaboda 2010,” kyalimu baganda be, bakoddomi be abaawasa bannyina n’abamuwa abakyala n’emikwano gye egy’oku lusegere bwe babadde bakyali ng’era bbo baali bakimanyi ng’ekintu kya famire.\nYagasseeko nti: wabula abantu bakyuka kuba okusinziira ku mpisa n’obukakkamu Kitatta bwe yalina mu buvubuka nga tannayingira byabufuzi, bw’omusanga kati weewuunya kuba yali talina buzibu ku muntu yenna. Yadde byonna bibaddewo, abatuuze b’oku kitundu be yatandika nabo abadde atera okujja n’abalambula n’okubabuuzaako n’abamu abaali balemeddwa okutunda n’abawa amagezi batunde ekifo kikule.\nAmayumba ga Kitatta ag’abapangisa e Busega.\nKITATTA YANGUZA ETTAKA LY’EKKANISA\nHenry Nsubuga owa Obama Washing Bay e Busega n’okutuusa kati akyewuunya obukujjukujju bwa Kitatta bwe yatuuka okumuguza ettaka ly’ekkanisa omwali n’oluzzi ng’amukakasizza nti lirye bwoya.\n“Bwe namugamba tukole endagaano yankakasa nga bwe ssaalina kweraliikirira kuba ettaka lirye tewali abanja yadde ajja okumugobaganya,” bwe yategeezezza nti era bakkiriziganya amuwe obukadde 4 ng’azisasula mu bitundutundu ku kitundu kya ffuuti 40 ku 40 naye ng’amutegeezezza nti tebeetaaga na kukola ndagaano.”\nNsubuga agamba nti bwe yatandika okuzimba ekifo wagenda okussa ekyuma ekikuba amazzi, abakulira ekkanisa ne bamuyimiriza nga bagamba nti ettaka lyabwe.\nYasalawo akkaanye n’ekkanisa kuba baali bamaze okumulaga ebiwandiiko ebituufu era n’agenda mu maaso n’okuzimba.\nAnnyonnyola nti ekyamwewuunyisa ate, aba agenda mu maaso n’okuzimba Kitatta n’akunga abatuuze bamulemese nga bakimuteekako nti yali assa amasannyalaze mu luzzi era olutalo poliisi y’e Nateete ye yalukkakkanya nga n’abamu ku baali bazimba baakwatibwa ne baggalirwa ku poliisi e Nateete.\nWashing Bay e BusegaKitatta\nMUKWANO GWA KITATTA ABISAMBAZZE\nJohn Bosco Nyanzi, ono Nsubuga gwalimiriza okukozesebwa Kitatta era nga gwe yakwasa nti n’emitwalo 50 ge yali asasuddeko ku poloti bwe yatuukiriddwa bino byonna yabisambazze n’agamba nti Nsubuga abyogera lwa mpalana z’emirimu z’alina ku Kitatta.\nAyongerako nti Kitatta yali alina Washing Bay okuliraana eya Obama Nsubuga gyaddukanya era nga bonna beetaaga amazzi awo we wasibuka olutalo n’akissa ku Kitatta nti yali amuguza ettaka ly’e kkanisa naye nga si bituufu.\nAmaka ga Kitatta mwe yasooka okubeera e Busega.\nEngeri Abdallah Kitatta gy'abadde apanga ssente\nDESIRE LUZINDA: Engeri abasajja n'ebyokwerinda gye bimutadde ku bunkenke


Bukedde Online - Zanie Brown ne Hilderman basibiridde abaatudde P7 entanda\nEyasse mukama we n'akuuliita n'obukadde mu...\nZanie Brown yaayitidde mu luyimba lwe olwa “Katonda ow’amaanyi” lwe yasoose okuyimba, okukubiriza abayizi okukulembeza Katonda mu buli ky ebakola. Ate Hilderman yabagambye nt baleme kujaguza bujazuza bajjukire ekiddako oluvannyuma lwa PLE.\nAbayimbi Dr. Hilderman ne Zanie Brown nga bali n'abayizi abaatudde P7.\nABAYIMBI Zanie Namugenyi amanyiddwa nga Zanie Brown ne Hillary Kiyaga amanyiddwa nga Dr. Hilderman bakuutidde abayizi abaatudde eky'omusanvu okufaayo okuvumbula ebitone byabwe oluwummula baleme kulumala mu kwenjeera.\nBaabadde ku ssomero lya Victoria Mutundwe P/S, gye baasisinkanidde abayizi abaatudde P7 okuva mu masomero ag'enjawulo okwabadde; Golden Junior School Kawaala, Makindye Junior School ne Victoria Mutundwe P/S okubasibirira entanda gye baba batambula nayo mu luwummula.\nZanie Brown yaayitidde mu luyimba lwe olwa "Katonda ow'amaanyi" lwe yasoose okuyimba, okukubiriza abayizi okukulembeza Katonda mu buli kye bakola asobole okubatuusa ku Birungi bye bayaayaanira.\nYabanyumirizza nti yali atya nnyo essomo ly'Okubala ng'amanyi nti zzibu era ng'alikola bubi, naye bwe yakyusa endowooza eyo ne yeggyamu okutya, yamukola bulungi mu siniya era n'amuyita.\nBwatyo abasabye obutakulembeza kutya mu biruubirirwa byabwe babikole n'obumalirivu bajja kubituukako. Abakuutidde okwekuuma mu luwummula n'okubeera n'empisa.\nYeeyamye okwongera okubalambulako yonna gye banaaba ng'ayita mu pulojekiti ye eya Zanie Brown for Schools okwongera okubayigiriza eky'okukola.\nDr. Hilderman yabawadde eky'okulabirako kye nti, wadde mulungi mu kutabula emiziki, naye ate Dokita omutendeke ajjanjaba abantu, nti kale ekitone tekibayinula ne balena okusoma.\nYabagambye nti, baleme kujaguza bujazuza bajjukire ekiddako oluvannyuma lwa PLE, kubanga ensi gye balimu kati kukolagana, bakuume emikwano kuba gisobola okubayamba okutuuka ku biruubirirwa byabwe mu bulamu.\nAbasabye okusigala mu masomero baleme kwetaba mu ebyo ebibabuzaabuza okubaggya ku mulamwa gw'okusoma.\nYe Patrick Mukasa nnanyini ssomero lya Victoria Mutundwe PS asibiridde abayizi entanda nti, obulamu muzannyo baguzannye bulungi, singa baguzannya obubi balemwa, buli kintu bakikole n'amaanyi gaabwe gonna n'omukwano babeere abawanguzi.\nOluvannyuma Zannie Brown ne Dr. Hilderman bayimbiddemu abayizi ennyimba zaabwe ezibanyumira nabo ne babalaga kye balinawo mu mazina.\nZanie Namugenyi amanyiddwa nga Zanie Brown\nHillary Kiyaga amanyiddwa nga Dr. Hilderman\nGolden Junior School Kawaala\nVictoria Mutundwe P/S\nZanie Brown for Schools


Bukedde Online - Okukebera mmotoka okw'obuwaze kuzze n'obukwakkulizo\nOkukebera mmotoka okw'obuwaze kuzze n'obukwakkulizo\nEngeri oluguudo lwa Jinja - Kamuli gye lus...\nMmotoka okuli nnamba z'amawanga ag'omuriraano n'amalala bwe zinaasussa emyezi esatu mu ggwanga nazo zaakuwalirizibwa okutwalibwa okwekebejjebwa okuzuula embeera yaazo oba ezisobozesa okuvugibwa ku nguudo Robert Kisaakye okuva mu kitongole kya Transport Licensing Board (TLB) mu lukiiko lw’abavuzi ba takisi olwatudde ku Kati Kati Restaurant mu Kampala wiiki ewedde yagambye nti enteekateeka y'okwebejja ebidduka mu nkola ey'obuwaze yagendereddwaamu kutangira bubenje ku nguudo.\nEmmotoka za Gavumenti nazo zaakwekebejjebwa.\nOKWEKEBEJJA ebidduka okw'obuweze kutandika ku Mmande nga November 28 era kwakuzingiramu n’emmotoka za Gavumenti.\nKwakutandikira ku bidduka ebisaabaza abantu omuli bodaboda. takisi, Coaster, bbaasi , mmotoka z'abalambuzi, ezeetikka emigugu n’endala ezigwa mu kkowe lino. Emmotoka zigenda kusooka kwekebejjebwa Kawanda - Matugga ku luguudo lw'e Bombo.\nKkampuni ya SGS eyapatanibwa Gavumenti okwekebejja ebidduka yamalirizza ekifo ky'e Kawanda – Matugga ng'ebirala okuli ekiri e Nabbingo ku luguudo lw'e Masaka, e Namulanda ku lw'e Ntebe ssaako ne ku Jinja Road bikyakolebwa.\nWabula SGS erina ebyuma ebirala by’etambuliza ku mmotoka nga biva mu kifo ekimu okudda mu kirala ebikola omulimu gwe gumu nga bigenda kuba byeyambisibwa mu bifo ebiri ewala n'ebifo ebyassiddwaawo okwekebejjeramu ebidduka.\nMmotoka ennene omuli loole n'ezisaabaza abantu omuli takisi, Coater ne bbaasi zaakwekebejjebwa buli luvannyuma lwa myezi mukaaga olw'emirimu gye zikola n'okuba nga zibeera ku luguudo buli kiseera.\nYagambye nti wadde ng'ekigendererwa enteekateeka eno kya kulwanyisa mmotoka ziganyegenya ku nguudo, agenda okutwala mmotoka ye okwekebejjebwa ateekwa okuba ne kkaadi yaayo eri "oligino".\nYagambye nti mmotoka za Gavumenti zirina okugenda n'ebbaluwa okuva eri abawandiisi b'enkalakkalira okuva mu minisitule ez'enjawulo ate Haji Muniiru Kayanja owa HMK Bus Transporters: Gavumenti yakoze kyamagrezi okuzzaawo enkola y’okwekebejja ebidduka kuba bingi bibadde tebisaanira kuvugibwa ku nguudo.\nN’ababibba nabo bajja kukendeera. Khalid Mukiibi: Takisi okugiggyako emitwalo 10 buli luvannyuma lwa myezi mukaaga ate ng’esasula emisolo emirala kiba kitegeeza kugoba bantu mu mulimu guno. Lwaki tebakebera ebidduka omulundi gumu omwaka!\nMmotoka eteekwa okubeera ennamu, nga yingini yaayo tefuuwa mukka, mmotoka eteekwa okuba ng'esiba bulungi, ettaala nga zaaka bbulu ate ng'ez’omu maaso teziriimu "ndali'.\nMmotoka eteekwa okubeerako emipiira okuli enjola .\nKkaadi ya mmotoka by’eyogera bye biteekeddwa okubeera ku mmotoka okuli yingini, Chassis oba ffuleemu, langi ya mmotoka , sayizi y'emipiira , obungi bw'abantu oba obuzito bw'emigugu by’etikka ne kalonda omulala.\nmmotoka za buyonjo 93,400/-;\nTakisi ezitasussa basaabaze 20 baakusasula 103,400/-;\nCoaster okuva ku basaabaze 20 okutuuka 60 esasula 50,000/-;\nBbaasi z'abasaabaze abasukka 60 esasula 800/-;\nMmotoka z'emigugu ezitasussa ttaani 3.5 93,400.\nMmotoka za ttani 3.5 nga tezisukka ttani 10 zisasula 125,000/-;\nLoole ezisukka ttani 10 osasula 50,000/- ;\nLukululana zisasula 16,700/-.\nBuli akizolo eyitamu osasula 800/-.\nMmotoka eteetuukirize bisaanyizo bw’eneeba ezzibwayo okuddamu okwekebejjebwa egenda kuweesebwa engassi ya bitundu 50 ku 100 ku ssente ezisasulibwa entongole.\nEnkola eno yaliwo mu ggwanga wabula olw'okuba kaali kakwakkulizo mu kuzza obuggya layisinsi z'ebidduka eza buli mwaka (Road licence) ezaggyibwawo mu 1998, enkola eno yano yadibizibwa.\nYali eddukanyibwa poliisi y'ebidduka eyeekebejja ebidduka emanyiddwa nga IOV e Naggulu ku kitebe ne ku matabi ag'enjawulo mu bitundu by’eggwanga ebitali bimu wabula bwe yazziddwaawo yazziddwa mu kkampuni y'obwannannynyi eya SGS oluvannyuma lw'okuvuganya n'amakampuni amalala.\nGavumenti yassa obukwakkulizo ku kkampuni ya SGS okuba ng'egula ettaka lyayo okuzimbako ebifo byayo ebyetongodde ebiddukanye.\nRonald Amanyire, omuwandiisi w’akakiiko akalwanyisa obubenje mu ggwanga aka National Road Safety Council yagambye: Okwekebejja ebidduka si kipya, kyali kiyimiriziddwa olw’enteekateeka eyaliwo.\nKijja kutuyamba okulwanyisa obubenje y’ensomnga lwaki n’emmotoka za Gavumenti ku luno zongeddwaako ekitaaliwo ku luli.\nMmotoka ennene omuli loole ze zijja okwekebejjebwa buli myezi mukaaga, endala zonna za kuddangamu okukeberwa luvannyuma lwa mwaka.\nAbabaka bâ€™Engeye beerangidde eddogo ne bagobwa e Bulange


Bukedde Online - Bobi alaze bw'agenda okugabanya ssente z'amafuta\nBobi alaze bw'agenda okugabanya ssente z'amafuta\nBy B. Ssebaggala, L. Kitatta ne M. Nsubuga\nBobi Wine nga yaakatuuka e Buliisa.\nROBERT Kyagulanyi Ssentamu ' ‘Bobi Wine' asuubizza ab'e Bunyoro nti ng'afuuse Pulezidenti wa Uganda, abantu abagobeddwa ku ttaka lyabwe agenda kulibaddiza, azze n'abavubi ku nnyanja Muttanzige kwe bagobeddwa n'amafuta agali mu kitundu kyabwe ssente ezigavaamu azibaganyizeeko basobole okwekulaakulanya.\nYasuubizza okutumbula eby'obulimi kubanga ekitundu ky'e Masindi be bamu ku basinga okulima kasooli kyokka tebamufunamu era yafunye amawulire nti waliwo abalimi abagaana okuguza abaserikale kasooli nga babadondola ne basalawo okubawamba.\nBwe yatuuse e Buliisa yakubye olukungaana nga tatagaanyiziddwa n'agamba nti yasanze poliisi n'amagye nga bakutte emmundu n'emiggo bakuba abantu kubana by'ayogera bibazibula amaaso.\nNzize mpita mu bitundu nga ndaba abantu baavu nnyo naye njagala mumanye nti ensi yaffe ngagga kubanga wano we tuyimiridde waliwo eby'obugagga bingi.\nPulezidenti Museveni tayagala njogere nammwe kubanga amafuta ga Uganda yagafuula gage, ye nsonga lwaki akugira ffe abavaayo okubazibula amaaso.\nAbaawamba eggwanga tebaagala mumanye bigenda mu maaso naye nze saagala muwagire nze Bobi Wine ng'omuntu wabula okuwagira enteekateeka ez'enkyukakyuka.\nTulina omukisa okubeera mu Uganda nga ffenna tweyagala. Oluguudo lwe mulaba bakola tebalukola kubanga babaagala naye basala magezi okulukola banguyirwe okutambuza amafuta gammwe baleke nga mwe abali mu kitundu temugafunyemu.\nBwe munaalonda obulungi, amafuta gammwe gagenda kufuuka gammwe, ettaka tebajja kulitwala, ennyanja eri mu kitundu kyammwe ejja kusigala nga yammwe era mulonde pulezidenti nga muweereza wammwe si mukama wammwe. Mujja kufuna emirimu era musigale nga mulina obulamu obulungi.\nWabula okwogera bino, bwe yabadde tannasimbula kuva Hoima, yasoose kulaga bweraliikirivu eri abawagizi be nti ekiseera kino waliwo abasajja abamulondoola\nbatambulira mu mmotoka ya magye, teriiko nnamba nga bali mu ngoye zaabulijjo balina emmundu.\nYabategeezezza nti obulamu bwe buli mu matigga kubanga yonna gye baayise abasajja bano be baabadde bawa abaserikale ba poliisi ebiragiro okumugaana okuyitawo n'okukuba amasasi.\nBwe yatuuse ku Hotel we yasuze, ekiro ku Lwokusatu yasanze, abaserikale b'amagye ne poliisi beebulungudde ekifo kyonna.\nEggulo Bobi yakedde kugenda ku Sipce FM e Hoima wabula yabadde ayingira situdiyo we baakamutemedde nti talina lukusa kwogerera ku leediyo eyo era yavuddeyo yecwacwana n'alinnya mmotoka okwolekera e Buliisa.\nNg'ayogera eri abamawulire yategeezezza nti yakawandiika ebbaluwa bbiri mu kakiiko k'ebyokulonda wabula akakulira Omulamuzi Simon Byabakama asirise tabaanukula.\nBwe yatuuse e Buliisa, eyabadde ayanjula abantu ku mukolo n'ategeeza nti abantu bangi batidde okutuuka mu kifo kino batiisibwatiisibwa abajaasi abo boolaba batwetoolodde.\nEbiraga nga poliisi bw'erimu abakolagana n'abamenyi b'amateeka: Abamenyi b'amateeka abamu babayingizza mu Poliisi\nEbirala bizuuse ku mugagga okusaddaaka omwana\nNorthern Bypass,Oluguudo olwafuuka ekigobero ky''ababbi


Bukedde Online - Yebbye ku mukazi we gw'alinamu abaana 2 n'ayanjula omukazi omulala mu loogi: Yasoose kumulimbalimba ne batunda ente ne poloti\nYebbye ku mukazi we gw'alinamu abaana 2 n'ayanjula omukazi omulala mu loogi: Yasoose kumulimbalimba ne batunda ente ne poloti\nKitaawe wa Tyson Fury ayomba\nABATUUZE mu kabuga k’e Nassuuti mu Mukono basobeddwa omukyala bwalumbye bba mu kidaala n’amukwata amataayi oluvannyuma lw’okutegeezebwa nti abadde agenda kwanjulwa ogwokubiri mu loogi.\nNansumba ayayanjulidde Katende mu loogi. Ku ddyo, Nakello lwe yayanjula bba, Katende mu 2017.\nMisha Nakello 26, omutuuze w’e Namumira ye yasikambudde bba, Moses Katende 35, omwogezi w’oku mikolo mu layini era ng’akola nga kitunzi mu kkampuni ya Jude Color Solution y’abako.\nOmukolo gwabadde gutegekeddwa mu Mid-Mich Guest House.\nOmugole Rebbeca Nansumba, muwala w’omusumba Fred ne Robinah Muyimbwa aba Bread Of Life Church e Lweza Mukono era muliraanwa wa Nakello.\nNg’olutalo terunnatandika, abamu ku booludda lw’omuwala baalabiddwa nga basobeddwa oluvannyuma lw’essaawa ze baali basuubizza okutuuka nga tebabalabako.\nZaabadde zigenda mu ssaawa 11:00 ne batuuka. Wano Nakello wa yafunidde omukisa naye okwefubitika munda ne batandika okwenyoola ne bba nga bw’amubuuza lwaki amujooga.\nWakati mu kanyoolagano kano, bakanyama Katende be yabadde atadde ku geeti baasitudde Nakello ne bamugya awaabadde omukolo wakati mu kumuyisaamu empi.\nBano beegattiddwaako mwannyina w’omulenzi, Sophia Kikadde omusuubuzi ku Nasser Road mu Kampala. Mu kavuvuhhano kano, mukyala Kikadde ate yabuukidde bannamawulire ng’ayagala okubakuba olw’okumutunuzaamu kkamera zaabwe era abapoliisi b’e Ntawo abaabadde mu ngoye ezaabulijjo be baamukkakkanyizza ne bamuggyawo.\nNakello gwe twasanze mu kifo ekimu e Mukono gye yeekwese oluvannyuma lwa bba Katende okumulabula obutamuswaza, yategeezezza Bukedde nga bba bw’aludde ng’akukuta n’omuwala ono nga yatuuka n’okumuwa ekifo ky’obwabbaasa ku ssomero lye erya St Jude P/S Idundi.\nNakello agamba nti okumanya bba mujoozi, n’endagala ze baafumbisizza emmere ya muggya we ye yazisaze ng’amulimbye nga mukwano gwe bw’alina omukolo.\nAgamba nti bba yatuuse n’okutunda ente z’awaka ne poloti yaabwe akole omukolo era wano we yasabidde aboobuyinza ne minisita akola ku nsonga z’abaana n’abavubuka Nakiwala Kiyingi okuyigira mu nsonga zino.\nWabula bino byonna byabadde bigenda mu maaso ng’emikolo eri gitambula. Nakello ne Katenda balina abaana babiri era nga yamwanjula nga Septe


Bukedde Online - Mugabe batandise okumusuuza bye yabba\nWuuno genero eyakoze olukwe olwawambye Mugabe...\nYiino ddiiru Mugabe gye yakutudde n'abaamusuuzizza...\nROBERT Mugabe 93, atandise okuloza mu bukambwe bwa bannamagye abamuggye mu ntebe bwe bamuwambyeko ssente enkalu n’ebimu ku bintu ebikalu eby’ebbeeyi bye baamusuuzizza ng’asibamu ebibye okuva mu State House ya Zimbabwe.\nMugabe n'olubiri lwe\nMugabe yalekulidde ku Lwokubiri akawungeezi era abayambi be ne batandika okusibamu ebibye okubiggya mu maka g’Obwapulezidenti (State House) okubitwala mu maka ga Mugabe ag’obwannanyini agayitibwa ‘Blue Roof’.\nAmaka galikwoleka aga Blue Roof gasangibwa mu kifo eky’ebbeeyi mu kibuga Harare ekiyitibwa Borrowdale Brook nga gali ku yiika 44 nga gakubisaamu State House emirundi esatu mu bunene, obulungi n’ebbeeyi.\nGabalirirwamu ddoola obuwumbi 20 olw’ebintu eby’ebbeeyi mwe gaazimbibwa n’ebigalimu nga byonna byaggyibwa mu China ne Hong Kong.\nOkuva ku State House okugenda ku ‘Blue Roof’ wali nga okuva e Kololo okugenda e Bbunga kyokka Mugabe abadde asinga kusula mu Blue Roof, emirimu n’agikakkalabiza mu State House.\nLoole ttaano lukululana zaasimbiddwa ku State House ku ssaawa nga 5:00 ez’ekiro ku Lwokubiri, okutikka ebintu bya Mugabe wabula abayambi ba Mugabe baabadde beetakateeka okutandika okutikka ebintu ebyabadde bipakiddwa mu bbookisi ennene, ekiragiro ne kijja okuva mu magye ekibayimiriza.\nOmukutu gw’amawulire ogwa Newsday gwategeezezza nti, ng’oggyeeko emigogo gy’engatto egisoba mu 800 okwabadde n’eza muka Mugabe Grace, entuumu y’amasuuti, amasaati n’engoye endala, ebyapakiddwa mu lukulunala bbiri ne zijjula, ebintu ebirala byonna ebyabadde bisibiddwa abayambi ba Mugabe okwabadde ne ssente ezaabadde mu bibookisi, abajaasi baabibasuuzizza.\nBbokisi za ssente, kigambibwa nti zaabaddemu ssente z’amawanga ag’enjawulo okuli ddoola za Amerika, Pawundi za Bungereza, Rands eza South Afrika, ne Yuan ez’e China, bannamagye baaziwambye.\nBannamagye era baawambye ebyokwewunda eby’amayinja ag’ebbeeyi okuli zaabu, Diamond n’ebirala ng’okusinga bya muka Mugabe eby’omu bulago, amagulu, emikono, ebikomo, essaawa ne kalonda omulala.\nKiggambibwa nti kwabaddeko n’empeta eya Diamond muka Mugabe gye yagula mu Bufaransa ku ddoola akakadde kamu n’emitwalo 20 (mu ssente za Uganda obuwumbi buna n’obukadde 320).\nAmagye gaategeezezza nti Mugabe ateekwa okunnyonnyola gye yaggya ssente ezo ne mukazi we ababuulire gye yaggya ssente mw’abadde agula eby’okwejalabya.\nEBYOBUGAGGA BYA MUGABE BINAAMUGGYIBWAKO?\nEbyobugagga bya Mugabe bibalirirwa ddoola akawumbi kamu (eza Uganda obuwumbi nga 3,600) okusinziira mu mukutu ogwa Forbes magazine nga ssente ze ziri mu ttaka eriri mu bifo eby’enjawulo, ebizimbe ne bizinensi munda n’ebweru wa Zimbabwe.\nMugabe alina ffaamu ggaggadde ezisukka mu 10, munda mu Zimbabwe n’amayumba aga kalina n’ebizimbe ebya bizinensi mu China, Malaysia, Thailand, Singapore, Dubai ne South Afrika.\nMu South Afrika, Mugabe ne famire balina amaka gaggadde e Sandhurst mu Bungereza, mu kibuga Johannesburg n’amaka amalala mu kibuga Pretoria.\nMugabe alina n’ebizimbe ebya bizinensi ebisuka mu mukaaga mu bibuga eby’enjawulo mu South Afrika Ku byobugagga ebyo kw’ogatta ssente enkalu ezigambibwa okubeera mu bbanka ez’amaanyi mu mawanga nga Switzerland , Dubai (United Arab Emirates), South Afrika ne China Famire ya Mugabe naddala omukazi n’abaana basinga kumanyibwa mu Zimbabwe olw’okulya ssente n’okuzimansamansa mu bitundu eby’okwejalabya era kino kye kimu ku biruma ennyo bannansi ba Zimbabwe.\nAbooludda oluvuganya baagala Mugabe n’aba famile baggulweko emisango egy’obutemu n’obubbi bw’ensimbi n’emisango gy’azzizza ku bannansi ba Zimbabwe mu myaka 37 egy’amaze mu buyinza.\nBaagala Mugabe avunaanibwe n’abantu abamubadde ku lusegere. Kyokka kino kiyinza obutasoboka kubanga ababadde ku lusegere lwa Mugabe, omuntu alina okusookerwako ye Emmerson Mnangagwa, abadde mu gavumenti ya Mugabe okuva mu April 1980 okutuuka wiiki bbiri eziyise Mugabe lwe yamugobye.\nMugabe okusimbibwa mu kaguli okuvunaanibwa emisango egy’obutemu, okutulugunya n’obubbi kiyinza obutasoboka kubanga abali mu gavumenti empya bwe babadde ne Mugabe nga bakola ebikolobero okuli okutulugunya abooludda oluvuganya.\nAMAGYE GANASIBA MUKA MUGABE?\nMuka Mugabe gwe baakazaako erya ‘Gucci’ Grace olw’engeri gy’abadde yeejalabya ng’agula nnyo ebintu ebikolebwa kkampuni ya Gucci mu Italy, akyayiddwa nnyo mu Zimbabwe olw’engeri gye yeeyisa.\nAbadde avuma, okulengezza n’okutyoboola buli muntu mu Zimbabwe oggyako bba n’abaana be.\nMu balozezza ku bukambwe bwa Muka Mugabe ye Pulezidenti omuggya Mnangagwa, omuduumizi w’amagye Gen. Chiwenga n’abanene mu gavumenti n’ekibiina kya ZANU PF era bano bawera kumufiirako.\nMuka Mugabe yandisibira mu kkomera oba si ekyo mu buwahhanguse kubanga ne bannansi ba Zimbabwe beesunga okulaba ng’ali mu kaguli.\nKigambibwa nti Grace yeekukumye mu Blue Roof ne bba wabula waliwo ebigambibwa nti, alina ekifo ekyekusifu mu Harare gye yeekwese nga bw’asala amagezi okudduka mu ggwanga.\nYiino ddiiru Mugabe gye yakutudde n'abaamusuuzizza obuyinza: Nsava


Bukedde Online - Ebbugumu owolubuto ly’aba nalyo limufuula wa njawulo...’\nEngeri eyali muganzi wo gy’ayinza okutta...\nOmuwala lw’akaluubirirwa okweyabiza munne...\nABASAJJA abamu munne bw’afuna olubuto olwo ng’ebyokwegatta naye abiwummula, sso ng’ate abalala ebeera mmanduso y’obwagazi eri mukazi we.\nOmusajja ng’awuliriza bbebi ali mu lubuto.\nABASAJJA abamu munne bw’afuna olubuto olwo ng’ebyokwegatta naye abiwummula, sso ng’ate abalala ebeera mmanduso y’obwagazi eri mukazi we. Waliwo n’abasajja abeegomba okwegatta n’abakazi b’embuto wadde teziba zaabwe.\nBano bagamba nti akaboozi k’onyumizza n’omukazi w’olubuto kaba ka njawulo kubanga;\n1 Omukyala bw’aba olubuto aba n’ebbugumu lingi mu mubiri ate guba muweweevu era bwe mwegatta toyinza butafuna katuuyo.\n2 Omukyala bw’afuna olubuto omubiri gutandika okunyirira, olususu ne lulongooka, enviiri ne zinyirira, amabeere gagejja ne gaguma. Bino byonna byongera okusikiriza omusajja.\n3 Abakyala abamu baba n’obwagazi bungi nga bali mbuto, y’ensonga lwaki abamu batuuka n’okugendako ebbali naddala nga basajja baabwe babasuddewo.\n4 Akaboozi ak’ekika kino tekatera kubaamu maanyi mangi engeri omukyala gy’abeera omuzito. Kino kyongera abaagalana okunyumirwa kuba tewaba kupakuka.\n5 Ku baagalana abakozesa kondomu okwewala embuto, mu kiseeera omukazi w’abeerera olubuto, olwo ebintu babirya nga teri kweraliikirira oba anaamufunyisa olubuto olulala.\n6 Abakyala bwe baba embuto bafaayo ku buyonjo kubanga ne bwe bagenda okunywa eddagala babakuutira okuba abayonjo. Kino kyongera okusikiriza omwami we okwegatta ennyo naye.\n7.Abasajja oluusi beegatta ne bakyala baabwe nga bali mbuto olw’okutya nti osanga bwe bataakikole, omukyala ayinza okugenda ebbali ate n’asobya omwana.\n8 Waliwo abakikola nga bagamba nti y’emu ku ngeri gye basobola okukwatagana n’abaana nga bakyali mu lubuto ne batuuka okuzaalibwa nga babamanyi era nga balina omukwano gye bali.\nMUKOMA DDI OKWEGATTA\nOkusinziira ku musawo Liz Mutesi akolera ku ddwaaliro e Kawaala, omusajja kirungi okwegatta ne mukyala we ali olubuto okuva nga lwa myezi esatu okutuusa lw’azaala, kasita baba nga bawulira tebalina ngeri yonna gye bakosebwamu.\nMutesi agamba nti okusinziira ku buzito n’embeera omukyala ono gy’abeeramu kiba kirungi abaagalana ne bakozesa obukodyo obuteetaagisa maanyi mangi kubanga akazannyo kano kalina kuba ka kimpoowooze okusobola obutakosa mwana ali mu lubuto, n’okwewala omukyala okukoowa ennyo.\nWabula agamba nti waliwo abasawo lwe balabula abakyala b’embuto obuteegatta, okugeza;\nSsinga omukyala bamusiba akaweta ku mumwa gwa nnabaana takkirizibwa kwegatta kubanga ekifo ekyo tekyetaaga binywa kweta ne kwemiima kuba kiyinza okuleeta ebisa ng’omwana tannatuuka.\n Ssinga kizuulibwa ne kikakasibwa abasawo nti ekisawo ekirimu omwana kyatuula ku mumwa gwa nnabaana omukyala oyo aba tateekeddwa kwegatta.\n Omukyala bw’aba amanyiddwa okuzaala abaana abatannatuuka oyo naye takkirizibwa kwegatta na musajja ng’ali lubuto kubanga kiyinza okukosa omwana ali mu lubuto n’afuluma nga tannatuusa.\nEBIRUNGI BY’OWOLUBUTO OKWEGATTA\n1 Okwegatta n’omukyala ng’ali lubuto tekikoma ku mukyala kunyumirwa kw’oka wabula abeera akola dduyiro ekiyamba okukuuma omubiri gwe nga mulamu bulungi.\n2 Kyongera okussaawo enkolagana wakati w’abaagalana era omukyala w’atuukira okuzaala nga bbebi bombi bamwesunga.\n3 Kirina engeri gye kiyamba ku mukyala obutalwawo kuzaala naddala ng’omwana atuuse kubanga ekkubo liba liggule bulungi.\n4 Kiyamba okulongoosa entambula y’omusaayi mu mubiri gw’omukyala kubanga mu biseera by’akaboozi ebirowoozo by’omukyala biba wamu n’atafuna puleesa.\nSsenga Margaret Nakate: Okusinziira ku basajja abamu, abakyala b’embuto baba n’ebbufgumu nga y’ensonga lwaki baba baagala okwegatta nabo.\nEdith Nakangu: Abasajja nze ndowooza banyumirwa nnyo omukwano guno lwa nsonga nti abakyala mu biseera by’embuto abasinga baba bayonjo. Patrick Ndawula: Nze ndowooza nti abasajja abamu baba baagala kufuna mukwano gwa baana ababeera munda mu lubuto ate nga n’abamu baba bategeera omugaso gwakyo\nVincent Ssempala: Ekituufu kiri nti abakyala b’embuto baba bamanyi okweyonja nga ne bwe muba mukikola ebintu obirya n’omutima gumu nga tolina kye weekengera.\nAbembuto baba bayonjo 5 Kyongera omukwano wakati w’abaagalana kubanga omukyala amanya nti omusajja we talinaayo balala.\nSsinga omusajja azira mukyala we owolubuto kiyinza okumukosa mu bwongo kuba aba yeeraba ng’atakyasaanira.


''Mukebere abalwadde endwadde ezibaluma nga tezinnaba kusajjuka'\nAKULIRA eddwaaliro ly’e Mulago, Dr. Byarugaba asabye abasawo abalongoosa endwadde nga kkansa w’omu byenda essira baliteeke mu kukebera abantu bategeere abalina endwadde nga tezinnaba kusajjuka okusinga okubalongoosa okuwonya.\nAKULIRA eddwaaliro ly'e Mulago, Dr. Byarugaba asabye abasawo abalongoosa endwadde nga kkansa w'omu byenda essira baliteeke mu kukebera abantu bategeere abalina endwadde nga tezinnaba kusajjuka okusinga okubalongoosa okuwonya.\nDr. Byarugaba ng'akwasa omu ku baabadde mu musomo satifikeeti.\nDr. Baterena abadde aggalawo omusomo gw'abasawo abajjanjaba endwadde ezikwata mu lubuto ogubadde ku ddwaaliro ekkulu e Mulago okumala wiiki nnamba. Pulezidenti w'ekibiina ekigatta abasawo bano Dr. Vivian Akello ategeezezza nti mu musomo guno mwe baategekedde olusiisira lw'ebyobulamu okujjanjaba abamu ku balina endwadde zino kyokka abalwadde babadde bangi nga tebasobola kubamalawo mu wiiki emu abalala ne babajuliza ku nnaku endala.\nAtegeezezza nti olunaku olwasooka lwokka baafuna abalwadde 450 nga ne bwe bakola kw'abo bonna tebasobola kubamalawo. Dr. Peter Mbidde agambye nti abalwadde be baakozeeko waliwo abamu ababadde balina ebizimba by'omu lubuto, abamu babazuddemu kkansa ng'atandika ne babalongoosa ne bamuggyamu.\nDr. Akello agambye nti okusinziira ku kye bazudde, enteekateeka efaananako bweti baakwongera okugitambuza ebitundu by'eggwanga eby'enjawulo kubanga abantu bangi abalina endwadde bwe zityo kyokka abakugu abazijjanjaba batono n'ebifo ebirina empeereza bwetyo mu ggwanga.


Bukedde Online - Engeri abanoonyi b’obubudamu gye balanda ng’olumbugu mu Kampala\nEbya Sipiika Ssemukuye okusobya ku w'emyaka...\nAbasaddaaka abaana bawanikibwe ku kalabba...\nSsande Mukasa Nkoyooyo\nUhur u yagambye nti, kyetaaga okwetegereza ennyo abantu bano ssinga wabeerawo alabika okubaamu emize, ne bategeeza poliisi mu bwangu. Omwogezi wa UNHCR Dunia Khan yagambye nti, buli wantu, France, Amerika, n’awalala obumenyi bw’amateeka g ye buli kyokka n’agamba nti kikyamu bonna okubatwalira mu ttuluba lye limu.\nKhan yagambye nti, obwamalaaya, obubbi, n’obumenyi bw’amateeka obulala bubaddewo ng ’abantu bano tebannajja n’agattako nti tewali ali waggulu w’amateeka, kirungi nti ababa bazzizza emisango bavunaanibwa.\nJohn Jal omu ku babundabunda okuva mu South Sudan nga kati asoma ku ttendekero erimu ng’akola essomo lya SWASA yagambye nti, ababundabunda mu Uganda tebalina buzibu bwonna. Yagambye nti, okufuuwa Shisha oba okumutunda wadde ye tamunywa ate tamutunda, tekirina ngeri yonna g ye kyongeramu bumenyi bw’amateeka nga bwe bagamba.\nSamuel Muiri Wangalwa akulira Interaid Uganda, yagambye nti, bangi abakwatiddwa abali e Luzira era babakyalira buli lwa Mmande ne bamanya embeera gye balimu n’okulaba engeri gye basobola okuyambamu famire zaabwe.\nBaki abali emabega w’ebikolobero ku Banoonyi b’obuBUdamu Dunia Khan agamba nti, abanoonyi b’obudamu basanze obuzibu mu Uganda naddala abajja mu Kampala olw’abantu ababatwala mu bwamalaaya n’obumenyi bw’amateeka obulala. Yagambye nti, abantu bano bajja nga tebamanyi lulimi, wadde aw’okutandikira ne beekanga nga basiindikiriziddwa okuyingira ebikolwa by’obumenyi bw’amateeka.\nOsborn Musinguzi ow’ebyokwerinda mu Bukesa yagambye nti, waliwo ekibinja kya bakayungirizi abatuula ku ofiisi za Katikkiro wa Uganda eziri ku Sir Appolo Kaggwa abateega ababundabunda ababa bagenze okuweebwa ebbaluwa. Okusinziira ku batuuze mu kitundu kino, bano beefuula bakay ungirizi ababanoonyeza amayumba ag’okupangisa wabula be bamu ababatwala mu bikolwa by’obumenyi bw’amateeka era ne babalyamu ssente.\nMuiri Wangalwa o wa Interaid Uganda agamba nti, n’ababundabunda abajja edda mu Uganda abaakola bizinensi abalina n’amayumba balina kya maanyi kye bakoze okutunda bannaabwe mu bwamalaaya n’okubakozesa emirimu egimenya amateeka. “Bannaabwe abo be babakozesa ebikolwa eby’obumenyi bw’amateeka okulaba nga babaggyamu ssente zaabwe ze baba bataddemu,” Muiri bwe yategeezezza.\nOkupaaza bbeeyi y’ebintu n’amayumba; Ekitundu omusula abanoonyi b’obudamu mu Kampala, Bannay uganda kibabeerera kizibu okufunamu ennyumba ey’okupangisa olw’ebbeeyi okulinnya. Okusinziira ku Hasifa Namboozo, kansala akiikirira omuluka gw’e Bukesa ku lukiiko lwa Kampala Central Divison, ennyumba ezaali ku 150,000/- mu kitundu kye nga tekinnafuna abanoonyi b’obubudamu, kati zaalinnya ziri ku 300,000/- nga ne Bannayuganda kizibu okuzipangisaako.\nOkusinziira ku batuuze, ababundabunda balina ssente ze batamanyi gye ziva ba landiroodi kwe basinziira okulinnyisa ebbeeyi y’amayumba. Abamu ku bantu balina amayumba abanoonyi b’obubudamu kwe bapangisa kuliko, Ssande Mukasa Nkoyooyo ssentebe wa Kasaato zooni mu Kisenyi, omusumba Joshua Lwere agagage gali mu Bukesa.\nNkoyooyo yagambye nti, abanoonyi b’obubudamube bantu batasangangamu buzibu bwonna ebbanga ly’amaze nabo, ssente zaabwe zibeerawo, landiroodi wazeetaagidde ekitali ku Bannayuganda ab’okugobagana nabo emisinde. Yagambye nti, ekitundu kyatwala, musinga kubeeramu Basomaali nti kyokka batya nnyo okuzza emisango. Yagasseeko nti, buli abundabunda ali mu kitundu kye, amulinako ebiwandiiko n’akafaananyi. Ssente baziggya wa?\nOkusinziira ku bakulembeze, ssente z’ababundabunda ezimu ziva mu bikolwa eby’obumenyi bw’amateeka mu mawanga g yebaava omuli ebibinja by’ababbi ababbira ku nsalo ya Kenya ne Somalia era zino abamu zebafunako ne bavuga emmotoka ez’ebbeeyi n’okusula mu mayumba ag’omulembe. Kyokka bbo abanoonyi b’obubudamu bagamba nti, ssente abamu bazeekolera ate abalala ziva mu b’ehhanda zaabwe abaasooka okujja mu Uganda oluvannyuma ne batwalibwa mu mawanga amalala. Zakaria Ibrahim Abdulahi, muyizi mu ssomero ly’abanoonyi b’obubudamu erimu ku Kampalamukadde.\nOno agamba nti, bbo ssente ze bakozesa awaka, jjajjawe y’azikola mu katale mu kampala g y’akola. Uhuru agamba nti, abanoonyi b’obubudamu bantu abakozi, abalowooza bizinensi buli kiseera era bangi abeenyigidde mu bizinensi ez’amaanyi mu Kampala n’ebweru wa wa Uganda mwe bagg ya ssente.\nDunia Khan agamba nti, omunoonyi w’obubudamu tekitegeeza nti mwavu lucoolo, abamu bantu ba mannya abava mu nsi zaabwe olw’ensonga eziteebereka ate abalala bavaayo n’ebitone omuli okusiiga, okubumba, okubajja n’okukola ebintu eby’enjawulo mwe bagg ya ssente ezibabeezaawo. “Omuntu ono alinga ggwe nange, embeera n’emusindiikiriza okuva mu nsi ye n’ajja mu nsi yo, abamu balina ebitone byabwe era bafuuse ab’amaanyi mu nsi,” Dunia Khan bwe yagambye.\nYagasseeko nti, ebitundu kimu kyakusatu ku banoonyi b’obubudamu balina bizinensi ez’amaanyi mu Uganda nga kati be bakozesa Bannayuganda. Yagambye nti balina ebirabo by’emmere, bbuca, ebbaala, wooteeri n’ebirala. Engeri aba\nNOONYI B’OBUBUDAMU gye bayingira Kampala; Dunia Khan agamba nti, emitendera omuntu g y’ayitamu bw’atuuka ku nsalo, bamwaniriza ne babasunsulamu, ne babawandiika.\nAbaagala okubeera mu bibuga ne babasindika ku poliisi bwe bawa ebbaluwa ne babasindika mu ofiisi ya Katikkiro wa Uganda gye bafunira ebbaluwa emukkiriza okubeera mu Uganda era Gavumenti ebamanyi.\nAgamba nti, Uganda erina abanoonyi b’obubudamu 1,400,000 abaawandiisibwa abamu bali mu nkambi ate abalala mu Kampala wabula omuntu asobola okuky usa ekitundu gy’ayagala okubeera obudde bwonna olw’ensonga nti eddembe eryo ssemateeka wa Uganda alibawa. Nkoyooyo agamba nti, bwe bagenda gye baagala okubeera, ebbaluwa ze babawa ku ofiisi ya Katikkiro ze balaga ku kyalo era ne bagg yibwako obufaananyi n’ebiboogerako kyokka waliwo abateewandiisizza era kizibu omuwendo gwabwe omutuufu.\nUNHCR Dunia Khan,\nObukodyo ab’omu nkambi z’ababundabunda bwe bakozesa okulwanyisa siriimu


Bukedde Online - ‘Kooko gwe tulima nga famire atunaazizzaako ennaku’\n‘Kooko gwe tulima nga famire atunaazizzaako ennaku’\nEnte nziriisa kasooli okufuna amata amangi’...\nEngeri gy’oyinza okulima nga tofuuyiddeEngeri...\nOKULIMA kooko mulimu ogukutte akati ensangi zino naddala mu Disitulikiti y’e Mukono ne Kayunga.\nNamulindwa g’ayanjala kooko gw’akaza mu musana.\nOKULIMA kooko mulimu ogukutte akati ensangi zino naddala mu Disitulikiti y’e Mukono ne Kayunga. Mu bitundu ebimu e Mukono batandise n’okutema emmwaanyi nga basimba kooko nga bagamba kati y’aliko ebifuna.\nKkampuni z’ebweru ze zisinga okumugula ne bagenda ne bamukolamu ebirungo ebigenda ku caayi n’obuwoowo obulala.\nZam Mulindwa gwe twayogerako naye gye buvuddeko ku nnima ya kooko agamba nti; Amulimira ku kyalo Lusera Omuluka gw’e Kitale, ggombolola Namuganga mu Disitulikiti y’e Mukono. Kooko tumulima nga famire, era tulina kooko ku bugazi bwa yiika 20, ennimiro yonna ejjudde kooko.\nOkulima kooko twakutandika mu 2003, ensigo twazifuna okuva mu NAADS. Emabegako twali tetumanyi Kooko, era bwe baatandika okumusomesa olwo ne tumuyiga era omulmisa Henry Lwanga ye yatuyigiriza okukola nassale n’okulima Kooko.\nOfuna obuveera sayizi ennene, n’oteekamu ettaka eriddugavu nga liyiikayiika nga singa oba oluddewo okufukirira terikwata kutta nsigo. Awo ekiddako kuba kufuna mabeere ga kooko agasobola okukola ensigo ennungi ate ng’ekuze.\nZam Namulindwa ng’asalira kooko.\nGisimbemu ng’ogyebasizza, ejja kusobola okukuba emirandira n’okwenoonyeza ekkubo Wabula tosimba wala nnyo, otakulako katono kuba bw’ogiteeka wansi ezimu zigaana okumera ate bw’oba okuba ettaka tolina kulikkatira kukwata mu kaveera.\nOluvannyuma lwa wiiki bbiri ensigo eba emeze, olwo otandika okugirabirira ng’ofukirira nga buli luvannyuma lwa nnaku ssatu oba ofukirira naye olumu kisinziira ku mbeera y’obudde. Mu nassale ejja kumalamu emyezi esatu eba etuuse okusimbulizibwa.\nMu kusimbuliza osima ekinnya ekya ffuuti bbiri ku bbiri obuwanvu n’obugazi bw’oba olina ebigimusa oyinza okuteekamu ng’obusa oba nnakavundira naye bw’oba nga tolina ate nga n’ettaka ggimu osimbirawo.\nOkuva ku kinnya okutuuka ku kirala olekawo ffuuti 10 ku 10, mu kinnya zzaamuuko ku ttaka eriddugavu. Oluvannyuma ggyako akaveera, labirira mu ndabirira eya bulijjo okukuuma nga temuli muddo era oluvannyuma lw’emyaka ebiri n’ekitundu ku esatu ku ttaka eggimu oba onogako kooko.\nEbbeere kasita liteekako, limala emyezi mukaaga ne likula n’oba ng’osobola okunoga n’okulya.\nKasita onogako ebbeere erikuze era likyusa langi ne lifuuka erya kyenvu. Okikoona n’oggyamu ensigo n’ekitima tebakitwaliramu batwala nsigo zokka. Wabula ekirungi ekibaawo, amabeere ago omuva kooko ate osobola okugakozesa mu nnimiro kubanga gavunda mangu olwo ne kifuuka ekigimusa.\nNamulindwa ng’alaga bw’osimbuliza endokwa ya kooko.\nTwagala waakiri okufunayo akuuma akasaawa omuddo kubanga kooko ne bw’oba nga tomulimyemu naye ng’olima ku kikolo kyokka kyanguwa kubanga okendeeza ku bakozi okutwala ssente ennyingi.\nOkufuna bbomba efuuyira, ey’amasannyalaze ng’esobola okukuba waggulu mu makoola ga kooko bw’aba awanvuye ne kiba nga kimuyamba obutakwatibwa buwuka.\nJonathan Mukoomya, akulira ebyensimbi mu kkampuni ya ESCO Uganda Ltd ku ttabi e Ntenjeru agamba: Awo ekiddako kuba kumwanika, oyinza okutunda omubisi oba omwanike wabula kkampuni ntono ezigula omubisi.\nKasita omala okumukungula n’ofunaamu ensigo awo ekiddako kumubikkira mu bibookisi n’akenenuka ssupu, okutta akatima akamera, okukyusa langi n’okukola akawoowo ka cokoleeti.\nOluvannyuma lwa wiiki emu olwo n’olyoka omuteeka mu musana, oyinza okwanika mu kasana oba mu dulaaya wabula olw’okuba kooko kyakulya talina kwanikibwa ku ttaka, alina kubeera ku bitandaalo oba ku matundubaali ate nga biyonjo. Wano abalimi abamu we basuulira obubonero ne batta omutindo gwa kooko.\nMukoomya ayongerako, mu kiseera kino kkiro enkalu eya Kooko egula 8,000/-okuva ku mulimi.\nEkirungi ekiriwo kati, Gavumenti nayo erabye obulungi bwa kooko era eyongeddemu amaanyi mu kukubiriza abantu okumulima nga mu mwaka oguwedde esobodde n’okugabira abalimi endokwa ne bongera okumusimba.


Bukedde Online - Bawambye omwana w'omuwaabi wa Gavt. ne basaba bukadde\nAmawanga gasanyukidde okulekulira kwa Mugabe...\nMukyala wa Lyto Boss akubye ku matu oluvannyuma...\n"Omuzigu ono yabadde takwata ssimu zaffe naye nga waliwo omu ku batuuze eyasoose okukuba ku ssimu gye yaleseewo obwedda gw'awuliziganya naye. Poliisi ye Kawempe yankwasizza aba Flying Squad ne CIM ne batandika okuyigga omwana.\nDan Ampadde (ku kkono) ng'ali ne bazadde b'omwana eyabadde awambiddwa.\nBya NALUNGA NE PAULINE BABIRYE\nOMUZIGU awambye omwana wa munnamateeka n'amukweka n'assa abazadde ku bunkenke ng'asaba ssente 6,000,000/- okumukomyawo.\nOkuva ku Mmande omuzigu lwe yawambye omwana abadde alabula bazadde be ng'akozesa essimu nti, ssinga balwawo okumusindikira ssente ekiddako ku mwana waabwe tebamunenya.\nAbazadde baamwegayiridde n'akkiriza obukadde buna era olwabumusindikidde, omwana n'amuwa owa bodaboda n'amubatwalira ku poliisi.\nWabula poliisi yanywezezza owa bodaboda agiyambeko mu kunoonya eyabadde awambye omwana.\nFarouk Lubega 42, kitaawe w'omwana ne nnyina ne Nabalunzi Lubega 35, abatuuze mu Tamale Zooni mu muluka gw'e Maganjo mu Nansana Town Council mu disitulikiti y'e Wakiso n’okutuusa kati bakyalimu ekiwugwe ky’omwana waabwe Edris Yiga ow'emyaka ebiri n'ekitundu.\nOmuzigu ono olwamaze okuwamba Iga ku Ssande ya wiiki ewedde yawandiise ennamba y’essimu ye ku dduuka eriri mu maaso ng’ekikomera kya Lubega.\nYazzeemu n'awandiika ennamba y’essimu eno ku lupapula n'awandiika n’omuwendo gwa ssente z'ayagala n'abissa mu bbaasa n'agiwa omuntu agitwalire bazadde b'omwana.\nMu kiseera kino abazadde baabadde bamaze okuggulawo omusango ku poliisi y’e Kawempe ku fayiro nnamba SD REF:57/19/11/2017.\nAmaka ga Lubega gwe baawambyeko omwana.\nParuth Namuyiga omukozi w'awaka yategeezezza nti, ku Ssande akawungeezi Iga yafulumye wabweru w’ekikomera okuzannya ne banne nga bw'abadde akola bulijjo.\nYagasseeko nti mu obwedda afuluma n’abakeberako nga we baali bazannya wabula ku ssaawa ku 12:00 akawungeezi yafulumye okunona Iga okumuwa caayi nga tamulabako n'akubira bazadde be.\nMAAMA W’OMWANA ALOJJA\n"Ku Ssande nabadde nkyadde nagenze okudda awaka nga bangamba nti omwana bamuwambye era abamuwambye baagala ssente obukadde mukaaga.\nOmuzigu ono kirabika atumanyi nga famire. Obwedda akubira ku ssimu nnamba 0759804156 ng'eri mu mannya ga Samuel Mubiru."\nTAATA NAYE AYOGEDDE\nKu Mmande ssaawa 5:00 ez’oku makya omuzigu yakkirizza obukadde buna ne tubumusindikira ku ssimu.\nNg’amaze okuzifuna yatukibidde essimu n'atugamba nti. omwana wammwe mmuwadde owa bodaboda abamuleetere era mu mulindire ku ssomero lya Kinaawa High.\nTwayise abaserikale okuva ku CPS era owa bodaboda olwatuusizza omwana ku ssaawa nga 8:00 ne bamukwata."\nAgnes Anonyo akulira poliisi y'e Kawempe yategeezezza nti okuwambibwa kw’omwana ono nga kumaze okutegeerebwa, ebitongole ebikuumaddembe bingi byasitukiddemu okumunoonya ng’era owa bodaboda eyakwatiddwa yatwaliddwa ku CPS gy'akuumirwa.\nYe Dan Ampadde akulira poliisi y'e Ttula yategeezezza nti, yakwataganye n’abazadde ne batandika okunoonya omwana okutuusa lwe yazuuliddwa.\nOMWANA BYE YALABYE\nOmwana yagambye nti, baamuliisa omuceere n'ennyama ate yasula ne 'Anti' ate enkeera yabadde azannya n'abaana abalala abali awaka.\nOmumyuka wa Meeya w'e Nansana bamutemye ebiso: Alumirizza omubaka Wakayima okuluka olukwe